title: Luettelo Helsingin puistoista

text:
Helsingin maapinta-ala oli maanmittauslaitoksen tilaston mukaan vuoden 2015 alussa 213,92 neliökilometriä eli 21 392 hehtaaria. Helsingin tilastojulkaisun mukaan kaupungissa oli vuonna 2014 yhteensä 1 898 hehtaaria puistoa ja 4 734 hehtaaria metsää
eli Helsingin pinta-alasta noin yksi kolmasosa on erilaisia viheralueita. Kaupungin vanhimmat puistot ovat peräisin 1800-luvulta ja uusia rakennetaan koko ajan.


title: Mihail Dolgorukov

text: Mihail Petrovitš Dolgorukov (1780–1808) oli venäläinen Pyhän Yrjön ritari ja kenraalimajuri. Tsaari Aleksanteri oli luvannut hänelle puolisoksi sisarensa, suuriruhtinatar Jekaterina Pavlovnan. Dolgoruki osallistui taisteluihin 1806–1807 ranskalaisia vastaan ja haavoittui rintaan. Suomen sodassa hän kaatui Iisalmen lähistöllä, mahdollisesti Koljonvirralla.


title: Mihail Dolgorukov

text: Dolgorukovin kerrotaan sanoneen, että hän on pelännyt enemmän nurmeslaisen talonpojan Olli Tiaisen joukkoja kuin itse Ruotsin armeijaa.


title: Peter Löscher

text: Peter Löscher (syntyi 17. syyskuuta 1957 Villach, Itävalta) on itävaltalainen liikemies, joka aloitti Siemens AG:n uutena pääjohtajana 1. heinäkuuta 2007 Klaus Kleinfeldin luovuttua tehtävistään 30. kesäkuuta 2007. Löscher on aiemmin toiminut "Global Human Health, Merck & Co. Inc." -yhtiön johtajana Yhdysvalloissa New Jerseyssä.


title: Peter Löscher

text: Löscher on opiskellut taloustieteitä Wienissä, Hongkongissa ja Yhdysvalloissa Harvard Business Schoolissa. Uransa hän aloitti 1985 Saksassa "Kienbaum&Partner" -konsultointiyhtiön johdossa. Vuosina 1988-2002 hänellä oli useita eri tehtäviä "Höchst AG":lla. Löscher on työskennellyt Saksassa, USA:ssa, Espanjassa, Isossa-Britanniassa ja Japanissa. Hän puhuu saksaa, englantia, espanjaa ja japania.


title: Peter Löscher

text: Löscher on naimisissa espanjalaisen naisen kanssa ja heillä on kolme lasta.


title: Tuncelin maakunta

text: Tuncelin maakunta (Zazaki: Dêrsîm) on yksi Turkin 81 maakunnasta. Se sijaitsee Itäisessä-Turkissa. Maakunnan nimi on "Dersim" Zazaki ja Persiaksi.


title: Tuncelin maakunta

text: Maakunnan pinta-ala on 7 774 km². Vuoden 2015 lopussa arvioitu väkiluku oli 86 000. Maakunnan pääkaupunki on Tunceli, joka on myös yksi maakunnan kahdeksasta piirikunnasta. Muut piirikunnat ovat:


title: Nerjungrin piiri

text: Nerjungrin piiri (, ) on paikallinen itsehallintoalue Sahan tasavallan etelärajalla Venäjällä. Se rajoittuu pohjoisessa Oljokminskin ja Aldanin piireihin, lännessä Habarovskin aluepiiriin ja etelässä Amurin alueeseen ja Taka-Baikalian aluepiiriin. Nerjungrin piirin hallinnollinne keskus on Nerjungrin kaupunki. Piiri perustettiin vuonna 1975.


title: Nerjungrin piiri

text: Nerjungrin piiri on vuoristoista. Suurin osa alueesta kuuluu Aldanin ylänköön ja eteläisintä osaa hallitsee Stanovoivuoristo. Keskilämpötila vaihtelee tammikuussa alueen eri osissa -30 ja -34 °C välillä. Heinäkuussa puolestaan +12 ja +14 °C välillä. Vuotuinen sademäärä on 400–500 mm. Merkittävimmät joet ovat Aldanin sivujoki Timpton ja Tšulman. Merkittävin järvi on Suuri Toko.


title: Nerjungrin piiri

text: Piirissä on kuusi kaupunkikuntaa ja yksi maalaiskunta. Ainoa kaupunki on Nerjungri, muiden kaupunkikuntien keskukset ovat kaupunkimaisia taajamia. Kahdessa kunnassa on kaksi asutuskeskusta.


title: Nerjungrin piiri

text: Vuonna 1989 Nerjungrin piirissä oli 120 200 asukasta, joista taajamaväestön osuus oli 97,6 prosenttia. Vuonna 1999 alueella oli 107 900 asukasta ja kaupunkiväestön osuus 98,2 prosenttia. Vuonna 1989 väestöstä oli venäläisiä 72,5 prosenttia, jaukuutteja 1,3 prosenttia ja evenkejä 0,8 prosenttia ja muita 25,4 prosennttia. Kaikkiaan väestö koostui 31 eri kansallisuudesta.


title: The Sims ryntää raitille

text: The Sims ryntää raitille () on Maxisin kehittämä The Sims -peli, joka julkaistiin 16. joulukuuta 2003. Peli on saatavilla PlayStation 2:lle, Xboxille, Nintendo GameCubelle, Game Boy Advancelle ja Nokia N-Gagelle.


title: The Sims ryntää raitille

text:
Pelaajan tulee luoda oma hahmo, jonka tehtävänä on tehdä tehtäviä ja sen ohessa myös töitä. Tehtäviä tekemällä pelaaja pystyy palauttamaan varastetut tavarat takaisin sukulaisille ja ystävilleen. Uusia ominaisuuksia pelissä on muun muassa kaupungilla liikkuminen. Kun on saanut 2 ylennystä uralla, pelaaja pystyy siirtymään uuteen paikkaan. Suorittamalla tehtäviä pystyy hankkimaan uusia tavaroita ostokatalogiin.
Töitä voi hankkia lehdestä tai tietokoneella.


title: The Sims ryntää raitille

text: Pelissä on myös vapaa peli-tila jossa voi luoda uuden perheen ja rakentaa kokonaan uuden talon.


title: Kääpiökaimaani

text: Kääpiökaimaani ("Paleosuchus palpebrosus") on Etelä-Amerikassa luonnonvaraisena elävä alligaattorilaji. Se kasvaa vain runsaan metrin pituiseksi ja on täten maailman pienin krokotiilieläin. Lajin kuvasi ranskalainen eläintieteilijä Georges Cuvier vuonna 1807.


title: Kääpiökaimaani

text: Kääpiökaimaaniuros kasvaa vain 1,3–1,6-metriseksi ja naaras 1,2 metriä pitkäksi. Täysikasvuiset yksilöt painavat noin 6–7 kilogrammaa. Lajin väritys on selkäpuolelta nuorena suklaanruskea ja vanhana usein myös musta. Vatsapuoli on vaalea. Musta väri tekee kääpiökaimaanin valkoisista hampaista erityisen huomiota herättävät. Silmät ovat yleensä harmaat, joskus kullankeltaiset. Kääpiökaimaanin hammasjärjestys on erilainen kuin muilla kaimaaneilla. Yläleuan päässä on neljä hammasta, kun muilla lajeilla on yksi enemmän. Hampaita on yhteensä 78–82. Myös nahan kuviointi on erilainen. Kääpiökaimaanilla kulkee selkäpuolella 17–20 pitkittäisriviä, kun kaikilla muilla lajeilla niitä on vain 7–9. Nahka on myös luisevampi kuin muilla lahkon lajeilla. Lajin pää on lyhyt, sileä ja kovera.


title: Kääpiökaimaani

text: Kääpiökaimaani elää luonnonvaraisena Etelä-Amerikassa. Lajia esiintyy Boliviassa, Brasiliassa, Kolumbiassa, Ecuadorissa, Ranskan Guyanassa, Guyanassa, Paraguayssa, Perussa ja Surinamessa. Levinneisyysalue ulottuu pohjoisessa Orinoco-jokeen, etelässä Etelä-Brasiliaan, lännessä Andeihin ja idässä Atlanttiin.


title: Kääpiökaimaani

text: Kääpiökaimaani viihtyy parhaiten puhtaissa, kirkkaissa ja nopeasti virtaavissa joissa, myös koskissa ja putoksissa. Laji ei kuitenkaan ole nirso elinalueensa suhteen ja sitä tavataan hyvin erilaisista ympäristöistä. Kääpiökaimaani pitää kylmemmästä vedestä kuin muut kaimaanit. Sitä tavataan myös vuorovesivyöhykkeellä, tulva-alueilla ja jopa muutaman metrin levyisissä pienissä lammissa.


title: Kääpiökaimaani

text: Laji on varsin runsaslukuinen, koska sen nahalle on vain vähän käyttöä eikä se ole vaarallinen ihmisille. Kannan kooksi arvioidaan yli miljoona yksilöä.


title: Kääpiökaimaani

text: Kääpiökaimaani viettää päivän pääosin makoilemalla rannalla, mutta se on silti varsin sosiaalinen laji. Kääpiökaimaani lähettää lajitovereilleen viestejä hajun, äänen ja liikkeiden avulla. Kääpiökaimaani liikkuu yleensä kuitenkin yksin tai pareittain. Ne vaeltavat kuitenkin usein suurempina joukkoina. Kääpiökaimaanien hierarkiassa yleensä koko ja aggressiivisuus ratkaisevat. Hallitsevat yksilöt saavat parhaat elinalueet, lisääntymispaikat ja ruokailualueet. Asemaansa ne puolustavat yleensä vain erilaisten eleiden avulla. Fyysistä kontaktia tarvitaan vain harvoin. Jos niin kuitenkin käy, ne yrittävät aluksi saada itsensä lajitoverin silmissä isommaksi ja sähisevät toisilleen. Sen jälkeen ne painivat keskenään, jolloin koko yleensä ratkaisee eikä niiden tarvitse käyttää hampaitaan. Uroskääpiökaimaanit ajavat muut reviirille tulleet urokset pois. Siten ne pyrkivät varmistamaan, että kaikki alueen naaraat parittelevat vain sen kanssa.


title: Kääpiökaimaani

text:
Kääpiökaimaani syö melko pienikokoisia eläimiä, kuten sammakoita, etanoita, pieniä nisäkkäitä ja hyönteisiä. Suuret yksilöt syövät myös lintuja ja matelijoita. Ruokavalio vaihtelee paljolti koon mukaan.
Kääpiökaimaani lisääntyy tavallisesti kuivana kautena, mutta tarkkaa lisääntymisaikaa ei ole. Sekä uros että naaraat rakentavat pesäkeon kasviaineksesta ja mudasta. Naaras munii pesään 10–25 munaa, jotka painavat 61–70 grammaa. Uros poistuu muninnan jälkeen ja jättää naaraan huolehtimaan munista. Munat hautuvat noin 90 päivää. Poikasten kuoriuduttua naaras avaa pesän, minkä jälkeen poikaset pysyvät maalla muutamia päiviä kunnes niiden nahkaa peittävä limakerros on kuivunut. Poikasia ja munia verottavat monet pedot, kuten pesukarhut, rotat ja vesilinnut. Aikuisetkin yksilöt voivat jäädä jaguaarien tai suurten käärmeiden saaliiksi. Täydellisen lisääntymiskyvyn kääpiökaimaanit saavuttavat myöhään, vasta noin kymmenvuotiaina ja vähintään metrin pituisina.


title: Lamborghini Countach

text: Lamborghini Countach on Lamborghinin valmistama superauto. Ensimmäinen prototyyppi valmistui vuonna 1971 ja tuotanto jatkui aina vuoteen 1990 asti. Countachin myötä kulmikkaasta urheiluautomuotoilusta tuli yleisempää.


title: Lamborghini Countach

text: Nimi Countach (lausutaan "kuuntash") on piemonten kielen sana, jota käytetään ilmaisemaan ihastusta. Nimi tuli kun Nuccio Bertone näki ensimmäisen kerran Projektin 112 studiossaan. Prototyyppi esiteltiin julkisuudessa vuonna 1971 Geneven autonäyttelyssä. Nimi Countach oli ensimmäinen nimi, joka ei liittynyt härkätaisteluun (350/400GT-malleja lukuun ottamatta).


title: Lamborghini Countach

text: Countachin on muotoillut Bertonen Marcello Gandini. Auto on erittäin leveä ja matala, mutta ei kovin pitkä. Auton keulan ja perän muoto on hyvin kulmikas mutta auton keskiosa on hieman pyöreämpi.


title: Lamborghini Countach

text: Countachissa on ns. saksiovet, eli ne aukeavat vinosti ylöspäin ja eteenpäin. Tämä on osittain muotoilutekninen ratkaisu, mutta saksioviin päädyttiin myös siksi, että auton mataluudesta johtuen normaalit ovet olisi mahdoton asentaa.


title: Lamborghini Countach

text: Auton aerodynamiikka on melko huono ulkonäöstä huolimatta, mutta Lamborghinille oli tärkeämpää, että auto näyttää nopealta.


title: Lamborghini Countach

text: Countachin muotoilu on toiminut esikuvana muille superautoille, sekä Lamborghinin uudemmille malleille kuten Diablolle ja Murciélagolle.


title: Lamborghini Countach

text: Moottorina Countachissa on Lamborghinin V12, joka on sijoitettu pitkittäin taka-akselin etupuolelle. Paremman painojakauman saavuttamiseksi moottori on periaatteessa "väärinpäin", vaihteisto on moottorin etupuolella vaikka auto on takavetoinen.


title: Lamborghini Countach

text: Alun perin Countachiin suunniteltiin 5-litraista moottoria mutta siinä päädyttiin kuitenkin käyttämään Miurasta tuttua 3,9-litraista. Myöhemmin iskutilavuus kuitenkin nostettiin suunniteltuun 5 litraan ja myöhemmin tuli myös "Quattrovalvole" 5,2-litrainen DOHC-moottori. Kaikissa Countacheissa on Weberin kaasuttimet, joita oli kuusi kappaletta kunnes Yhdysvaltojen markkinoille tuli 5000QV-malli, jossa on Boschin K-Jetronic-ruiskujärjestelmä. Eurooppalaisissa malleissa ei koskaan nähty ruiskua.


title: Lamborghini Countach

text: Countachin kori on tehty lentokonealumiinista ja korin alla on putkirunko. Tämä kallis koriratkaisu on erittäin tukeva ja kevyt, auto painaa vain 1500 kg. Osa autosta on lasikuitua.


title: Lamborghini Countach

text: LP400 oli ensimmäinen Countach-malli, joka oli varustettu 4-litraisella moottorilla. Ensimmäinen LP400 myytiin vuonna 1974. Taakse oli prototyypistä poiketen laitettu tavanomaisemmat valot. Autossa oli suuret ilmanottoaukot ja scoopit, jotta moottorille saatiin tarpeeksi jäähdytysilmaa. Mallissa oli melko kapeat renkaat, joista johtuen LP400:ssa oli myöhempiä malleja pienempi ilmanvastuskerroin ja suurin huippunopeus. Mallia valmistettiin vain 157 kappaletta.


title: Lamborghini Countach

text: LP400S esiteltiin vuonna 1978. Siinä moottoria oli hieman päivitetty edeltäjästä, mutta suurimmat muutokset olivat kuitenkin ulkonäössä. Renkaat oli vaihdettu leveämmiksi ja kylkiin tuli lasikuituiset pyöräkotelon levikkeet. Taakse sai lisävarusteena V-muotoisen spoilerin, joka lisäsi ajovakautta kovissa nopeuksissa. Tätä mallia valmistettiin 237 kappaletta.


title: Lamborghini Countach

text: LP500S oli seuraava uudempi versio, joka tuli markkinoille vuonna 1982. Siinä on tehokkaampi 5-litrainen moottori, mutta muita muutoksia autoon ei tehty. Tämä versio tunnetaan myös nimellä LP5000S. Mallia valmistettiin 321 kappaletta.


title: Lamborghini Countach

text: 5000QV oli vuonna 1985 julkaistu versio, jossa moottoria päivitettiin jälleen. Moottori oli nyt 5,2-litrainen ja siinä oli 4 venttiiliä sylinteriä kohden. QV-lyhenne tulee italian kielen sanoista "Quattrovalvole" = neljä venttiiliä. Kaasuttimet oli siirretty moottorin sivuilta sen päälle, joka nosti moottoritilan kantta korkeammaksi. Tämä ratkaisu huononsi jo entisestään lähes olematonta takanäkyvyyttä. Osa korin lentokonealumiinisista pelleistä korvattiin kevlarmuovilla ja viimeisimmissä malleissa kaasuttimien tilalle tuli ruisku. Tätä mallia valmistettiin 676 kappaletta.


title: Lamborghini Countach

text: 25th Annivesary -juhlamalli tuli vuonna 1988, se oli hyvin samanlainen kuin 5000QV-malli, mutta muotoilua oli muutettu sporttisemmaksi. Juhlamallia tehtiin aina vuoteen 1990 asti. Autoja valmistettiin 650 kappaletta.


title: Kristiina-instituutti

text: Kristiina-instituutti oli Helsingin yliopiston naistutkimuksen yksikkö. Hallinnollisesti Kristiina-instituutti oli osa humanistista tiedekuntaa, missä se edelleen toimii sukupuolentutkimuksen oppiaineena.


title: Kristiina-instituutti

text: Kristiina-instituutti perustettiin vuonna 1991. Nimensä instituutti sai Ruotsin kuningatar Kristiinan mukaan, joka oli tunnettu kiinnostuksestaan tieteisiin ja taiteisiin. Kristiinan (joka oli tuolloin 13-vuotias) holhoojahallitus perusti Turun Akatemian, Helsingin yliopiston edeltäjän, vuonna 1640.


title: Kristiina-instituutti

text: Vuoden 2009 kesään mennessä oli Helsingin yliopistosta valmistunut naistutkimus pääaineenaan yhteensä yhdeksän filosofian maisteria. Kristiina-instituutti liittyi vuoden 2010 alusta osaksi Filosofian, historian, kulttuurin ja taiteiden tutkimuksen laitosta. Samalla oppiaineen nimi muuttui ja sukupuolentutkimus korvasi aiemman naistutkimuksen.


title: Kristiina-instituutti

text: Vuoden Kristiina -palkinto kantaa sukupuolentutkimuksen Helsingin yliopistossa käynnistäneen Kristiina-instituutin nimeä, ja se myönnetään vuosittain sukupuolentutkimuksen tunnetuksi tekemisestä ja sukupuolen perusteella tapahtuvan syrjinnän ja eriarvoisuuden vähentämiseksi tehdystä työstä.


title: Lamborghini LM002

text: Lamborghini LM002 on Lamborghinin vuosina 1986–1993 valmistama maastoauto, jonka kokonaisvalmistusmäärän arvioidaan olevan noin 301 kappaletta. Auto oli erikoinen malli Lamborghinille, joka on tullut tunnetuksi lähinnä suorituskykyisistä GT- ja superautoista.


title: Lamborghini LM002

text: LM002 alkoi projektina vuonna 1977 protyypillä, jonka koodinimi oli Lamborghini Cheetah. Se oli malli, jota Lamborghini toivoi myyvänsä Yhdysvaltain armeijalle. Alkuperäinen Cheetah-prototyyppi käytti taakse asennettua Chryslerin V8-moottoria, joka tuhoutui Yhdysvaltain armeijan testeissä. Tämä johti sihen, että Lamborghini kehitti LM001-mallin, joka oli hyvin samankaltainen kuin alkuperäinen Cheetah, mutta siinä oli AMC:n V8-moottori. Mallin myötä kävi selväksi, että takamoottori ei ollut hyvä ajatellen ajo-ominaisuuksia maastokäytössä. Seuraavassa versiossa, LM002:ssa, moottori (nyt V12 Countachista) olikin asennettu eteen. Pitkän testaamisen ja muuntelun jälkeen sille annettiin viimein sarjanumero ja nimettiin LM002:ksi.


title: Lamborghini LM002

text: Autolle annettiin lempinimeksi Rambo-Lambo. Se oli muotoiltu aggressiiviseen tyyliin ja siinä oli tehokas moottori. Siviiliversiot oli pakattu täyteen luksusvarusteita: täysi nahkasisustus, tummennetut sähköikkunat, ilmastointi ja stereolaitteisto asennettuna kattopaneeliin. Pirelli valmisti autoon kaksi ”run-flat”-rengastyyppiä. Sotilasversiosta oli luksusvarusteet poistettu ja siihen oli tehty lisäyksiä, kuten asennuspaikat konekiväärille. Saudi-Arabian armeija tilasi 40 autoa, joissa oli avattava katto.


title: Lamborghini Jalpa

text: Lamborghini Jalpa (Projekti 118) on Lamborghinin vuosina 1981–1988 valmistama urheiluautomalli. Jalpa oli kehitetty edeltäjästään Lamborghini Silhouettesta, mutta oli paljon menestyneempi. Yhteensä mallia myytiin 415 kappaletta. Jalpa oli isoveljeään Lamborghini Countachia paljon halvempi, moottorikin oli pienempi 3,5-litrainen V8. Auton korin oli muotoillut Bertone.


title: Lamborghini Jalpa

text: Nimi "Jalpa" tulee härkätaistelusta, sillä Ferruccio Lamborghini oli suuri härkätaistelun ystävä.


title: Lamborghini Jalpa

text: Countachiin verrattuna Jalpa on paljon helpompi ajettava, siitä on parempi näkyvyys ja sillä on helppo ajaa myös vilkkaassa liikenteessä ja hitaissa nopeuksissa.


title: Lamborghini Jalpa

text: Alun perin korin muoviosat olivat valkoisia (puskurit, ilmanottoaukot ja moottorin peitto). Takavalot olivat kulmikkaat, samat kuin Silhouettessa. Vuonna 1984 muoviosat kuitenkin muutettiin korinvärisiksi ja takavalot pyöreiksi.


title: Lamborghini Jalpa

text: Chrysler, Lamborghinin uusi omistaja päätti lopettaa Jalpan tuotannon vuonna 1988, ja koko 1990-luvun ajan Lamborghinilta puuttui kokonaan halvempi malli. Seuraaja Gallardo tuli myyntiin vasta vuonna 2003.


title: Ferrari 599 GTB Fiorano

text: Ferrari 599 GTB Fiorano on kaksipaikkainen, vuonna 2006 esitelty Ferrarin tehokkain V12-moottorilla varustettu ja sarjatuotantona valmistettu Berlinetta-malli. Ferrarin mallistossa se korvasi Ferrari 575M Maranellon.


title: Ferrari 599 GTB Fiorano

text: Mallin ulkomuodot on luonut Pininfarina. Ensimmäisiä tietoja uudesta mallista saatiin Detroitin autonäyttelyssä tammikuussa 2006. Virallinen esittely tapahtui helmikuussa Genevessä. Kasvavilla Aasian markkinoilla auto esiteltiin ensimmäisen kerran Pekingin autonäyttelyssä marraskuussa 2006.


title: Ferrari 599 GTB Fiorano

text: Vaihteistoksi voi valita normaalin 6-portaisen manuaalivaihteiston tai aikaisemmista malleista kehitetyn "F1-Superfast"-vaihteiston. Vaihteisto on nopeudeltaan huippuluokkaa, vaihteenvaihtaminen kytkimen toiminta mukaan lukien kestää vain 0,1 sekuntia. Autossa on CST-luistonesto- ("F1-Trac") ja ajonvakautusjärjestelmä sekä TPTMS-järjestelmä, joka valvoo renkaiden paineita ja lämpötilaa. Ihanteellisen painojakauman saavuttamiseksi vaihteisto on sijoitettu taka-akselin yhteyteen. Auton kokonaispainosta 85 % on saatu akselien välille.


title: Ferrari 599 GTB Fiorano

text: Pyöräntuenta on toteutettu päällekkäisillä kolmiotukivarsilla. Erillisjousitus on GM:n alihankkijan Delphin tuotantoa. Perusteiltaan samaa "MagneRide"-jousitusta käytetään muun muassa Chevrolet Corvetessa ja Cadillac STS:ssä. Nestetäytteisten iskunvaimentimien ominaisuuksia voidaan muuttaa "lennossa" nesteen viskositeettia muuttamalla. Vaikka laitteisto mekaanisilta osiltaan onkin lähes yhteneväinen GM:n tuotteiden kanssa, on ohjelmisto ja sen toiminta kuitenkin kehitetty Ferraria varten. Eräistä muista malleista tuttu elektronien tasauspyörästö on 599 GTB:ssä korvattu mekaanisella systeemillä, jossa lukitusaste moottorin vetäessä on 25 % ja moottorijarrutuksessa 45 %.


title: Ferrari 599 GTB Fiorano

text: Jarrut ovat lukkiutumattomat ja sekä edessä että takana levyjarrut ovat jäähdytetyt. Lisävarusteena on saatavissa myös keraami-hiilikuitujarrulevyt (CCM - Carbon Ceramic Material).


title: Ferrari 599 GTB Fiorano

text: Eteen pitkittäin sijoitettu 6-litrainen V12-moottori on otettu suoraan Ferrari Enzosta ja muutosten jälkeen siitä irtoaa 620 hv. Samaa moottoria käytetään myös FXX-superautossa, mutta 599 GTB:ssä se sopii ominaisuuksiltaan paremmin myös normaalikäyttöön mm. suuremman alaväännön vuoksi. Sylinteririvit on 65 asteen kulmassa toisiinsa nähden. Litrateho on 103 hv/l. Tehokkaan moottorin sekä kevyen alusta- ja koriyhdistelmän avulla auton tehopainosuhde on vain 2,6 kg/hv. Kierrosrajoitin on asetettu 8400 r/min kohdalle.


title: Ferrari F430

text: Ferrari F430 on Ferrarin valmistama urheiluauto, joka suunniteltiin seuraajaksi 360-mallille. Se esiteltiin vuoden 2004 Pariisin autonäyttelyssä. Myynti useissa Euroopan maissa alkoi marraskuussa 2004. Maissa, joissa on vasemmanpuoleinen liikenne, myynti alkoi keväällä 2005, ja Pohjois-Amerikassa vasta kesällä 2005.


title: Ferrari F430

text: F430 perustuu tekniikaltaan pitkälti edeltäjäänsä, 360-malliin. Molempien mallien koodinimi on sama (F131), mutta F430:ssä käytetään päätettä "Evoluzione" muutamien suurten muutosten merkiksi. Tehtaan sisällä F430:stä käytetään yksinkertaisesti nimeä "Evo".


title: Ferrari F430

text: Ferrari F430:n suositushinta on Euroopan unionissa noin 175 000 €, $168 005–227 000 Yhdysvalloissa, Yhdistyneessä kuningaskunnassa noin £120 000 ja $389 000–450 000 Australiassa.


title: Ferrari F430

text: F430:n kori on edeltäjäänsä kurvikkaampi ja aerodynaamisempi. Vaikka ilmanvastuskerroin on sama kuin 360:ssa, downforcea on reilusti parannettu. Mallissa on suuri määrä yksityiskohtia, jotka on lainattu aiemmista Ferrari-malleista: Takapäässä on Enzon pyöreät takavalot. Auton mallimerkintä on valettu Testarossa-tyyliseen kuljettajan sivupeiliin. Keulan suuret, ovaalinmuotoiset ilmanottoaukot muistuttavat Ferrarin 60-luvun kilpa-autoista, erityisesti "haikeula" 156 -Formula 1-autosta ja 250 TR 61 -Le Mans-kilpa-autosta.


title: Ferrari F430

text: Uuden korin lisäksi F430:ssä on 4,3 litran Ferrari/Maserati V8-moottori. Uusi moottori on huomattava uutuus: kaikissa aiemmissa V8-moottorisissa Ferrareissa on käytetty jo 50-luvulla kehitetystä Dino-moottorisarjasta johdettuja moottoreita. Täysin uuteen moottorisarjaan kuuluvan 4,3-litraisen moottorin johdannaisten odotetaan korvaavan Dino-sarjan V12-moottorit useimmissa muissa Ferrari-malleissa. Moottori suoritusarvot ovat: 360,4 kW (483 hv) @ 8500 rpm ja 465 Nm @ 5250 rpm. F430:n huippunopeus on 317 km/h.


title: Ferrari F430

text: F430:n jarrut kehitettiin tiiviissä yhteistyössä Brembon kanssa. Tuloksena levyissä käytetään uutta valurautaseosta. Uuteen seokseen sisältyy molybdeeniä, jotta jarrut lämpenisivät vähemmän. Toinen jarruvaihtoehto on hiilikuitukeraamiset levyt. Keraamiset jarrut kestävät metallisia paremmin lämpöä. Nämä jarrut ovat sekä suorituskykyiset että kestävät.


title: Ferrari F430

text: F430:ssä käytetään E-Diff-järjestelmää, tietokoneohjattua tasauspyörästön kitkalukkoa, joka säätää voimanjakaumaa esimerkiksi ohjauskulman ja keskipakoisvoiman mukaan.


title: Ferrari F430

text: F430 on ensimmäinen auto, jossa käytetään Ferrarin Manettino -kiertokytkintä. Ohjauspyörässä olevasta kiertokytkimestä voi valita viisi eri asetusta, jotka vaikuttavat auton ESP:n toimintaan, "Skyhook"-jousitukseen, voimansiirron käyttäytymiseen, auton kaasuun vastaamiseen sekä E-Diff-tasauspyörästön toimintaan. Valittavissa on 5 erilaista ajo-ohjelmaa: lumi, kostea, sport, race ja yliviivattu CST, joka tarkoittaa koko järjestelmän poiskytkemistä. Järjestelmä on samankaltainen kuin Land Roverin "Terrain Response" -järjestelmä.


title: Ferrari F430

text:
Ferrari F430:ssa on myös erikoisvalmisteiset Goodyear Eagle F1 GSD3 EMT -renkaat. "Niin suorituskykyinen auto tarvitsee parhaat markkinoilla olevat renkaat", sanoi Jean Jacques Wiroth, Goodyearin Euroopan toiminnan johtaja, lisäten: "olemme ylpeitä siitä, että Ferrari valitsi Goodyear Eagle F1-renkaat run-flat-tekniikalla" Eagle F1 GSD3 -renkaassa on V-muotoinen kuvio ja OneTRED-teknologia.
F430 Spider on F430:n avomalli. Se on Ferrarin 21. tieliikennekäyttöön soveltuva avomalli. Spider on coupé-mallin tavoin ulkonäöltään samankaltainen kuin Ferrari 360.


title: Ferrari F430

text: Auton keskimoottorista huolimatta Ferrarin insinöörit onnistuivat kehittämään kangaskaton, joka automaattisesti taittuu kasaan moottoritilaan, varmistaen auton puhdaslinjaisuuden. Katon laskeminen tapahtuu kahdessa erässä, ja sitä on kutsuttu "20 sekunnin upeaksi mekaaniseksi sinfoniaksi". Katto taittuu hetkessä piiloon matkustamon ja moottorin väliin.


title: Ferrari F430

text: Spiderin sisusta on identtinen coupén kanssa.


title: Ferrari F430

text: F430 Challenge on Ferrari Challenge-kilpasarjaa varten suunniteltu kilpailuversio. Moottori on sama kuin F430:ssä, mutta painoa on vähemmän ja vaihteiston välityksiä on muutettu. Malli esiteltiin Frankfurtin autonäyttelyssä syksyllä 2005.


title: Ferrari F430

text:
F430 GT2 suunniteltiin korvaamaan 360 GTC vuonna 2006. Se on GT2-sarjan kilpa-auto, jota käytetään kansainvälisissä GT2-sarjoissa kuten American Le Mans Series-, Le Mans Series-, ja FIA GT Championship-sarjoissa. F430 GT2-mallit osallistuvat myös Le Mansin 24 tunnin ajoon. GT2 on nopein ja pisimmälle kehitetty F430:n kilpaversioista.
FIA:n GT2-mestaruussarjassa säännöt määräävät minimipainon ja tehon iskutilavuudesta riippuen. Tämän vuoksi F430:n 4,3-litraisen V8-moottorin iskutilavuus on GT2-autoja varten kutistettu 4,0 litraan, jotta auto voisi kilpailla 3,8–4,0-litraisten sarjassa, jossa minimipaino on 1100 kg. Jos autossa käytettäisiin 4,3 l moottoria, sääntöjen sallima minimipaino kasvaisi 50 kilogrammalla. 4-litraisena moottori tuottaa jonkin verran vähemmän tehoa, mutta pienemmän painon ansiosta tehopainosuhde on parempi.


title: Ferrari F430

text: F430 GT3 on FIA:n GT3-Euroopanmestaruussarjaa varten suunnitteltu kilpa-auto, jota käytetään myös kansallisissa GT-mestaruussarjoissa. Se on tekniikaltaan samanlainen kuin F430 Challenge, mutta siinä on pieniä aerodynaamisia parannuksia, kuten suuremmat ilmanpoistoaukot konepeitossa.


title: Ferrari F430

text: GT3:ssa on täysikokoinen 4,3 l moottori, joten se on tehokkaampi kuin GT2. GT3-luokan säännöt kuitenkin vaativat, että autojen tehopainosuhde on noin 2,6 kg/hv, ja tämän vuoksi auton minimipaino kilpailukunnossa on hieman yli 1200 kg (ilman polttoainetta ja kuljettajaa. Heikomman aerodynamiikan ja noin 10 % suuremman painon vuoksi GT3 on selvästi hitaampi kuin GT2-versio; esimerkiksi vuoden 2007 Span 24 tunnin ajossa, johon osallistui molempia malleja, GT3-mallien kierrosajat aika-ajoissa olivat noin 8 sekuntia GT2-malleja hitaampia.


title: Ferrari F430

text: Michael Schumacher esitteli 430 Scuderiaa vuoden 2007 Frankfurtin autonäyttelyssä 360 Challenge Stradale-mallin korvaajana. Scuderia on suunnattu esimerkiksi Porsche 911 GT3 RS:ne ja Lamborghini Gallardo Superleggeran kilpailijaksi. 430 Scuderia on sata kiloa kevyempi ja selvästi tehokkaampi (379 kW (515 hv)) kuin tavallinen F430. Näin tehopainosuhde paranee 2,96 kg/hv:stä 2,50 kg/hv:n.


title: Ferrari F430

text: Painonsäästön lisäksi Scuderian puoliautomaattivaihteisto on nopeampi, 60 millisekunnin vaihtoajoilla. Uusi luistonestojärjestelmä yhdistää F1-Trac-luistonestojärjestelmän E-Diff elektroniseen tasauspyörästöön. Ferrari 430 Scuderia kiihtyy 0–97 km/h 3,6 sekunnissa, ja saavuttaa huippunopeuden 320 km/h.


title: Ferrari F430

text: Ulkoisesti 430 Scuderian erottaa F430:sta erilaisesta keulan muotoilusta, erilaisista sivuhelmoista, pakoputken tuplaulostuloista, muunnellusta takapään diffuusorin muotoilusta, 19" pyöristä, jotka on suunniteltu yksinomaan 430 Scuderiaa varten, hiilikuituisista sivupeileistä, hiilikuituisesta maskista, kahdesta viivasta jotka menevät auton keskiosan yli sekä 430 Scuderia-merkistä.


title: Ferrari F430

text: Juhlistaakseen Ferrarin voittoa Formula 1:n valmistajien mestaruussarjassa vuonna 2008, Ferrari esitteli Scuderia Spider 16M:n World Finals-tapahtumassa Mugellossa. Se on 430 Scuderian avoversio.


title: Ferrari F430

text: Moottorissa on tehoa 375 kW (510 hv) @ 8500 rpm ja vääntöä 470 Nm @ 5250 rpm. Auton kuivapaino on 1340 kg (80 kg kevyempi kuin F430 Spider). Auto kiihtyy 0–100 km/h 3,7 sekunnissa. Huippunopeus on 315 km/h.


title: Ferrari F430

text: Autoa tullaan valmistamaan 499 kappaletta.


title: Ferrari F430

text:
Ferrarin verkkosivut
Ferrari F430 Tuulilasin artikkeli


title: Ferrari 612 Scaglietti

text: Ferrari 612 Scaglietti on vuodesta 2004 vuoteen 2011 valmistettu 2+2-paikkainen coupe-malli.


title: Ferrari 612 Scaglietti

text: Mallin on suunnitellut Pininfarina. Ferrarin johtaja Luca di Montezemolo nimesi auton modenalaisen alumiinin muotoiluun erikoistuneen Sergio Scagliettin mukaan. Scagliettin käsialaa ovat muun muassa monet 50- ja 60-luvun aikana valmistetut Ferrarit. 612 Scaglietti on Ferrarin toinen kokonaan alumiinista valmistettu malli (ensimmäinen oli 360 Modena). Auton mallimerkinnän 612 ensimmäinen numero tulee auton litratilavuudesta (noin 6 l) ja kaksi jälkimmäistä viittaavat moottorinsylinterilukuun.


title: Ferrari 612 Scaglietti

text: Ferrarin perinteet 612 Scaglietin tapaisen 2+2-paikkaisen Grand Tourer -mallin valmistamiselle ovat pitkät. Ensimmäinen V12-moottorilla varustettu auto Ferrari 166 Inter esiteltiin vuonna 1948 ja ovat seuranneet muun muassa 212 Inter (1951), 250 GT (1960), 330 GT (1964), 365 GT ja viimeisimpänä 456M 1990-luvulla.


title: Ferrari 612 Scaglietti

text: Moottori on sijoitettu ohjaamon etupuolelle, hieman etuakselin takapuolelle. Samoin vaihdelaatikon sijoittamisella on pyritty saamaan auton painopiste mahdollisimman taakse ja alas. Auton painosuhde on 46/54 % (edessä/takana), joka on hyvä saavutus etumoottoriselle autolle.


title: Ferrari 612 Scaglietti

text: Tammikuussa 2007 Ferrari esitteli 60-vuotisen historiansa kunniaksi yksilöllisen 612 Scaglietti Sessanta -erikoismallin, jota valmistetaan ainoastaan 60 kappaletta. Siinä on F1-vaihdelaatikko sekä lukuisa joukko erikoisvarusteita, muun muassa CCM-jarrujärjestelmä, Bosen mediajärjestelmä, peruutustutka kameralla, tv-viritin ja vakionopeudensäädin.


title: Ferrari 612 Scaglietti

text:
Moottori on sama vapaastihengittävä 65-asteinen V12-tyyppinen kone, jota käytetään myös 575M Maranellossa.
Vaikka auto tarjoaakin kohtuullisen mukavat tilat neljälle hengelle, ei se häviä suorituskyvyssä monellekaan urheiluautolle.Jokainen malli tilataan "Carrozzeria Scaglietti Personalisation" -ohjelman kautta, jolloin asiakas pääsee vaikuttamaan itse auton eri osa-alueisiin: race & track, ulkonäkö ja väri, sisusta ja materiaalit sekä varustelu ja matkustus. Vuodesta 2006 lähtien saatavilla on myös HGTS- ja HGTC-urheiluvarustepaketit, jotka sisältävät mm. erilaisia vanne-, pakoputkisto-, jousitus- ja vaihdelaatikkovaihtoehtoja.


title: Ferrari 612 Scaglietti

text: Autossa on pitkä akseliväli sekä pieni etu- ja takaylitys.


title: Ferrari 575M Maranello

text: Ferrari 575M Maranello on kaksipaikkainen GT-luokan auto, joka on lähinnä päivitetty versio edellisestä Ferrari 550 -mallista, muotoilussa on pieniä Pininfarinan Frank Stephensonin tekemiä uudistuksia.


title: Ferrari 575M Maranello

text: Vuonna 2005 saataville tuli GTC-paketti ja Superamerica-avoversio, jota valmistettiin vain 599 kappaletta.


title: Ferrari 575M Maranello

text: sylinterien kulma on 65 astetta


title: Ferrari 360

text: Ferrari 360 on italialainen urheiluauto, josta on esitelty useita erilaisia versioita. "Perusversio" 360 Modena esiteltiin ensi kertaa vuonna 1999 ja valmistus jatkui vuoteen 2004 asti kunnes seuraaja F430 esiteltiin. Mallimerkintä 360 tarkoittaa moottorin tilavuutta. Kaikissa malleissa on akselien väliin pitkittäin asennettu Ferrarin 3,6-litrainen V8-moottori, jonka tehot vaihtelevat hieman versiosta riippuen. Auton muodot on suunnitellut Pininfarina ja auto on Ferrarin ensimmäinen kokonaan alumiinista valmistettu malli.


title: Ferrari 360

text: Katukäyttöön tarkoitettuja versioita ovat Modena, Spider ja Challenge Stradale. Kilpakäyttöön on taas suunniteltu Challenge, GT ja GTC.


title: Ferrari 360

text: Pininfarinan muotoilema Ferrari 360 Modena esiteltiin ensi kertaa vuonna 1999 Geneven autonäyttelyssä. Kyseessä on edeltäjämallin F355:n tapaan 2-paikkainen coupe (Berlinetta). Auto muotoiluun on otettu ajatuksia klassisista Ferrari-malleista. Moottorina toimii ohjaamon ja taka-akselin väliin, läpinäkyvän lasin alle sijoitettu Ferrarin F131-moottori. Vaihteistona Modenassa on joko normaali 6-vaihteinen manuaali tai F1-nimellä kulkeva sähköhydraulinen automatisoitu manuaalivaihteisto. Varustukseen kuuluu muun muassa nahkaistuimet, joiden sävyn voi valita 12 eri vaihtoehdosta. Turvavarusteista voidaan mainita kuljettajan ja etumatkustajan turvatyynyt, ABS-jarrut ja luistonestojärjestelmä. Tavaratila sijaitsee edessä ja Ferrarin ilmoituksen mukaan sinne mahtuu myös golfbägi. Lisävarusteista voi valita esimerkiksi nelipistevyöt.


title: Ferrari 360

text:
360 Spider on 2-paikkainen avoauto, joka esiteltiin vuonna 2000 Geneven autonäyttelyssä. Kyseessä on järjestyksessään 20. Ferrari esittelemä avomalli. Suorituskyvyltään malli on lähes yhtäläinen kovakattoisen Modenan kanssa, vaikka painoa onkin kertynyt 60 kg enemmän. Spiderissa on täysin automaattinen katto, joka avautuu ja sulkeutuu 20 sekunnissa.
Challenge on vuonna 2000 saman nimistä merkkiluokkaa varten esitelty 360-malli. Ensimmäinen kausi sarjassa ajettiin samana vuonna. Aikaisempia merkkiluokkia on järjestetty muun muassa 348 Berlinetta ja Ferrari F355 -malleilla. Challenge-mallissa on Modenasta tuttu V8-moottori, josta irtoaa normaalimallin tavoin 400 hv. Autoa on kuitenkin monin tavoin paranneltu paremmin kilpakäyttöön soveltuvaksi, muun muassa painoa, renkaita, jousitusta ja vaihdelaatikkoa kehittämällä. Rataolosuhteissa suoritettujen testien perusteella 360 osoittautui noin 1 s/km nopeammaksi kuin aikaisempi Ferrari F355 Challenge.


title: Ferrari 360

text:
Auto on 120 kg kevyempi kuin 360 Modena. Kevennys on saatu aikaiseksi muun muassa poistamalla ilmastointi, sähköikkunat, vähentämällä äänieristystä, asentamalla kevyemmät puskurit sekä pakoputkisto. Myös sisustuksessa on käytetty paljon hiilikuitua. Challenge-mallissa käytetään Modenasta tuttua vaihdelaatikkoa ja rattiin sijoitettuja valitsimia. Vaihdelaatikon ohjelmistoa on kuitenkin paranneltu kilpakäyttöä ajatellen. Alustaa on madallettu 30 mm ja Pirelli on kehittänyt autoa varten sileät P Zero -renkaat, jotka asennetaan BBS:n 18" vanteille. Brembon valmistamissa jarruissa on edessä 335 mm ja takana 330 mm levyt.
360 GT kilpa-auto pohjautuu kaksi vuotta aikaisemmin esiteltyyn Challenge-malliin. Autoa on valmistettu sekä FIA:n N-GT-sarjaa että ACO:n (Automobile Club de l'Ouest) Le Mans -kilpailua varten. Vuonna 2001 Challenge-mallin autoja modifioitiin sarjan sääntöjen mukaisiksi, ja koska menestys oli hyvä päätti Ferrari kokonaan uudesta mallista. Varsinaista GT-mallia valmistettiin vuosien 2002 ja 2003 aikana vain 20 kpl. Auton kehittämistä ovat luonnollisesti rajoittaneet em. sarjojen säännöt. FIA-versiossa on F1-tyylinen 6-portainen vaihdelaatikko, jonka ohjelmisto on Challenge-mallista tuttu ja muun muassa vaihtamiset on pyritty saamaan mahdollisimman nopeiksi. Toisessa versiossa käytetään manuaalivaihteistoa. Moottori on tuttu 3,6-litrainen V8, josta on sääntöjen moottorille asettamista rajoituksista huolimatta saatu 430 hv. Pitkäkestoisten kisojen vuoksi mallin bensankulutukseen on kiinnitetty erityistä huomiota. Auto menestyi kilpailuissa erittäin hyvin, mutta ei pystynyt kuitenkaan lyömään Porsche 911 -mallia Le Mansin luokkavoitosta taisteltaessa.
Challenge Stradale on vuonna 2003 Geneven autonäyttelyssä esitelty erikoismalli. Se on kehitetty 360 Challenge (2000) ja 360 GT (2002) -kilpa-autojen pohjalta, mutta kyseessä on kuitenkin katukäyttöön tarkoitettu auto. Sukulaisuus kilpa-autoihin näkyy muun muassa kevyenä painona (210 kg kevyempi kuin Modena), hiilikuituisina jarrulevyinä sekä F1-tyylisenä vaihdelaatikkona. Moottori autossa on sama 3,6-litrainen V8, jota käytetään myös 360 Modena ja Spider -malleissa. Moottorista on kuitenkin saatu tehoa aikaisempaa 25 hv enemmän (425 hv). Myös alumiininen kori ja alusta ovat peräisin Modenasta, alusta on kuitenkin 15 mm matalampi. Myös aerodynamiikkaa on parannettu muun muassa uudelleenmuotoilulla etuspoilerilla ja sivupeileillä. Autoa saa kahtena eri versiona: Muun muassa kuppi-istuimin varustettu kilpa-auto ja paremmin normaalikäyttöön soveltuva nahkaistuiminen auto.
360 GTC esiteltiin Bolognan autonäyttelyssä joulukuussa 2003. Auto kehitettiin kilpa-autoksi N-GT-sarjaan. GT-mallin tapaan autosta on saatava versio FIA ja ACOn sarjoihin. Moottori on muista malleista tuttu V8, josta on pystytty sarjan sääntöjen puitteissa irrottamaan 445 hv. Auto perustuu Challenge Stradale malliin ja tekniikka on pitkälti jo GT-mallissa hyväksi todettua, mutta aerodynaamisia ominaisuuksia on pystytty huomattavasti parantamaan (mm. kokonaan uusi takaspoileri) ja myös auton elektroniikka on kehittynyt aikaisemmasta. GT-mallin tavoin polttoaineen kulutukseen on suorituskyvystä huolimatta kiinnitetty huomiota. GTC-mallissa käytetään samaa 6-portaista vaihdelaatikkoa kuin GT-mallissa. Auton lähimmäksi kilpailijaksi sarjassa voidaan mainita Porsche GT3 RSR.


title: Ferrari F50

text:
Ferrari F50 on erittäin suorituskykyinen urheiluauto. F50 esiteltiin vuonna 1995 juhlistamaan Ferrarin 50-vuotiasta historiaa. Auto on kaksiovinen, kaksipaikkainen avoauto, irrotettavalla katolla.
Autossa on 4,7-litrainen vapaasti hengittävä 60-venttiilinen V12-moottori, joka kehitettiin F1-moottorista.


title: Ferrari F50

text: Autoa valmistettiin vain 349 kappaletta, yksi vähemmän joka alun perin arveltiin mahdolliseksi myydä. Viimeinen F50 valmistettiin Maranellossa heinäkuussa 1997.


title: Ferrari F50

text: F50:sen moottori oli aikaisemmin jo käytössä Amerikan IMSA kilpasarjassa F333SP-mallissa 1994.


title: Ferrari F50

text: Kilpaillaakseen GT1-luokassa, Ferrari kehitti prototyypin F50:seen perustuen F50 GT. Autossa oli kiinteä katto, suuri takaspoileri, uusi etuspoileri ja muita muutoksia. 4,7-litrainen moottori viritettiin 750 hevosvoiman tehoon. Projekti keskeytettiin myöhemmin. Ferrari myi pois 3 autoa jotka tehtiin ja loput 3 tuhottiin.


title: Côte-d’Or

text: Côte-d’Or on Ranskan departementti numero 21. Departementti sijaitsee Itä-Ranskassa Burgundin hallintoalueella. Departementti on pinta-alaltaan 8 763 neliökilometriä, ja siellä on 517 168 asukasta (vuonna 2006). Côte-d’Orin pääkaupunki on Dijon. Côte-d’Or on jaettu edelleen kolmeen arrondissementtiin, 43 kantoniin ja 707 kuntaan.


title: Côte-d’Or

text: Côte-d’Or oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Côte-d’Or muodostettiin osasta Burgundin provinssia.


title: Côte-d’Or

text: Departementista on kaksi kylää päässyt Ranskan kauneimpien kylien järjestön Les Plus Beaux Villages de France jäseniksi: Châteauneuf-en-Auxois ja Flavigny-sur-Ozerain.


title: Ferrari 456

text: 512 TR:n tavoin 456:sta vauhdittaa 12-sylinterinen moottori, mutta tässä mallissa sylinterit ovat V:n muodossa. Venttiilejä on 48 kpl ja tehoa irtoaa 442 hv. Huipuksi ilmoitetaan yli 300 km/h. Vaikka auto on ulkomuodoiltaan siron näköinen, painaa se lähes 1700 kg. Brunein sulttaani on tilannut 7 kappaletta 456 GT Venice-farmarimallia, joista hän osti 6.


title: Ferrari 456

text: Alkuperäinen 456 oli saatavana GT- ja (vuodesta 1996) GTA-mallina. Mallinimen ero kertoo, että GT:ssä on 6-vaihteinen manuaalivaihteisto ja GTA:ssa 4-vaihteinen automaatti. Automaatti oli vasta neljäs Ferrarin historiassa. Muotoilu oli pyöreämpää verrattuna edelliseen malleihin.


title: Ferrari 456

text: 5,5-litrainen (5474 cm) 65° V12-moottori oli johdannainen Dino V6-moottorista eikä perinteisemmästä 60° V12-moottorista, jota käytettiin 412 ja Daytona malleissa. Moottori tuotti tehoa 436 hv. Mallinimi tulee moottorin yksittäisen sylinterin iskutilavuudesta, joka on 456 cm ja se kerrottuna 12 tekee yhteensä 5,5 litraa.


title: Ferrari 456

text: Auton kaikkia malliversioita rakennettiin yhteensä noin 2600 kappaletta. "Modificata" 456M esiteltiin vuonna 1998 sekä GT- ja GTA-mallista. Autoon oli tehty monia muutoksia, jotta saatiin parannettua aerodynamiikkaa ja jäähdytystä. Myös sisustaa oli uudistettu muun muassa uusilla istuimilla. Tehot nousivat 442 hevosvoimaan, mutta suorituskyky pysyi samana.


title: Ferrari 348

text: Ferrari 348 on kaksipaikkainen V8-keskimoottorilla varustettu urheiluauto. Malli korvasi Ferrari 328 -mallin vuonna 1989.


title: Ferrari 348

text:
Autoa myytiin kahtena versiona: 348tb (Coupe) ja 348ts (Targa). Molemmissa oli 3,4-litrainen versio V8-moottorista, joka löytyy myös 308/328-sarjoista. Moottori tuotti 312 hv (233 kW) ja on sijoitettu pitkittäin poikittain olevan vaihdelaatikon kanssa. Sama rakenne on myös
Ferrari Mondial t mallissa, jonka kanssa se jakaa paljon osia. Moottorin sijoitus oli merkittävä askel Ferrarille. Kaikissa aikaisemmissa pienissä Ferrari-malleissa oli poikittain asennettu moottori.


title: Ferrari 348

text: Autoa valmistettiin yli 8 000 kappaletta. 348:n kyljissä olevat ilmanottoaukot antavat sille Ferrari Testarossan ulkonäköä, tämän takia sitä pidetään Testarossan ”pikkuveljenä”.


title: Ferrari 348

text: Autoa kritisoitiin äkkinäisestä käytöksestä. "Car and Driver" -lehti testasi sitä Acura NSX:ää vastaan ja totesi olevan helppoa saada auto spinnattua. Ferrari F355 -mallissa käytöstä yritettiin parantaa, mutta sitäkin jotkut toimittajat moittivat ajokäytöksestä.


title: Ferrari 348

text: Vuonna 1993 348:lle tehtiin uudistuksia ulkonäköön ja moottori sai lisää tehoa, tuottaen nyt 320 hv samasta 3,4-litraisesta moottorista. Uudistettu auto sai mallimerkinnät 348gtb ja 348gts.


title: BMW M1

text: BMW M1 voidaan lukea superautojen luokkaan, se oli ensimmäinen ja tähän mennessä ainoa keskimoottorinen BMW. Autossa oli DOHC M88/1 3.5 L 6-sylinterinen moottori. Samaa moottoria käytettiin myöhemmin M635 CSi ja E28 M5 -malleissa. Moottorissa oli kuusi erillistä kaasuläppää (yksi joka sylinterille), neljä venttiiliä/sylinteri, Kugelfischerin mekaaninen polttoaineensuihkutus ja Magneti-Marellin elektroninen sytytys. Näillä eväillä se tuotti tehoa 277 hv (204 kW) katuversiona. Auton huippunopeus on 262 km/h. Turboahdettu kilpaversio tuotti jopa 850 hv.


title: BMW M1

text: Malli perustuu alun perin Giugiaron suunnittelemaan, vuonna 1972 esiteltyyn Turbo Concept -autoon. BMW Motorsport GmbH vastasi käsinvalmistetun auton tuotannosta vuodesta 1978 vuoteen 1981 luokittelumallina. Alun perin BMW antoi Lamborghinin vastuulle huolehtia korin yksityiskohdista ja valmistaa prototyypit ja sarjatuotantoautot. Lamborghinin taloudellinen tilanne pakotti BMW:n kuitenkin ottamaan projektin vastuulleen huhtikuussa 1978, seitsemän prototyypin jälkeen.


title: BMW M1

text: Tuotantomallit kokosi osittain ItalDesign Torinossa, loppukokoonpanon teki Stuttgartissa Saksassa korivalmistaja Baur. Autoa valmistettiin ainoastaan 456 kappaletta.


title: BMW M1

text: Vaikka M1 ei koskaan saavuttanut mitään merkittävää kilpamenestystä, se silti muistetaan hienostuneena superautona jossa oli hyvät ajo-ominaisuudet. Vuonna 2004 yhdysvaltalainen Sports Car International lehti nimesi auton kymmenenneksi Top Sports Cars of the 1970's listallaan.


title: BMW M1

text: BMW M1 katuautoversio kiihtyy noin 5,6 sekunnissa 0–100 km/h ja huippunopeus on 262 km/h. Auto oli vuoteen 1985 asti nopein saksalainen tuotantoauto.


title: Bertie Wooster

text: Bertram Wilberforce ”Bertie” Wooster on kuvitteellinen hahmo, jonka loi englantilainen kirjailija P. G. Wodehouse. Wooster on tyhjäntoimittaja ja alempaan aatelisluokkaan kuuluva nuorukainen, joka ei koskaan kulje minnekään ilman äärimmäisen älykästä palvelijaansa, ”herrasmiehen henkilökohtaista herrasmiestä”, Jeevesiä. Palvelijan tehtäväksi lankeaakin usein pelastaa isäntänsä tai joku tämän ystävistä tukalista tilanteista. Bertie Wooster esiintyi yli 40 novellissa ja kymmenessä romaanissa tarinan kertojana.


title: Bertie Wooster

text: Kirjojen lisäksi Wooster on esiintynyt elokuvassa, radiokuunnelmissa ja televisiosarjoissa, joista tunnetuin lienee "Kyllä Jeeves hoitaa". Sarjassa Bertie Woosteria esittää Hugh Laurie.


title: Bertie Wooster

text: Bertien molemmat vanhemmat ovat kuolleet, mutta hänellä on ainakin kolme tätiä ja setää isänsä puolelta, joskin Wodehouse mainitsee ohimennen Bertien isällä olleen useampia sisaruksia. Tädeistä ainoastaan Dahlialla ja Agathalla on tarinoissa merkittävät roolit.


title: Bertie Wooster

text: Woosterilla on ainakin kuusi setää, joista kolme on naitu sukuun:


title: Bertie Wooster

text: Bertien serkuilla Claudella ja Eustacella on samoin merkittävä osa useissa tarinoissa, kuten myös Dahlia-tädin lapsilla Angelalla ja Bonzo Traversilla ja Agathan pojalla Thomas ”Thos” Gregsonilla.


title: Bertie Wooster

text: Aluksi Bertie Wooster on riippuvainen setänsä Willoughbyn taloudellisesta tuesta, mutta sedän kuoleman myötä hän perii tämän suunnattoman omaisuuden. Wooster pelkää tätiään Agathaa, joka pitää veljenpoikaansa selkärangattomana ja taakkana yhteiskunnalle. Dahlia-täti päinvastoin pitää Bertiestä todella paljon ja kutsuukin hänet usein maatilalleen Brinkley Courtiin.


title: Bertie Wooster

text: Bertiellä on myös serkku nimeltä Gussie Mannering-Phipps, joka mainitaan ensimmäisessä Jeeves-tarinassa. Myöhemmin Wodehouse nimesi suvun uudelleen. Gussieta ei tule sekoittaa Bertien kouluaikaiseen ystävään Augustus ”Gussie” Fink-Nottleen, jolla on suurempi rooli tarinoissa.


title: Bertie Wooster

text: Bertie on saanut korkealaatuisen koulutuksen; hän on opiskellut sekä Eton Collegessa että Oxfordin yliopistossa. Bertien päähän eivät opetukset kuitenkaan näytä tarttuneen, hän esimerkiksi ei tunnista Jeevesin lainaamia tekstejä William Shakespearen tuotannoksi. Ilmeisesti ainoa taito, minkä Wooster on oppinut Oxfordin ajoilta, on poliisien kypärien varastaminen.


title: Bertie Wooster

text: Bertie ei koskaan avioitunut, joskin hän on kihloissa lähes jokaisessa tarinassa. Agatha-tädin mukaan Bertien on syytä mennä naimisiin ja saada Woosterin suku jatkumaan. Eräässä tarinassa Agatha yrittääkin naittaa Bertietä Lady Florence Crayelle, mutta avioliittosuunnitelmat romuttuvat, kun nuorukainen myöhemmin toteaa naisen liian hallitsevaksi. Bertien oli myös mahdoton hyväksyä Florencen vaatimus erottaa Jeeves.


title: BMW Z8

text: BMW Z8 (E52) on BMW:n vuosien 2000 ja 2003 välillä valmistama automalli, jota tehtiin 5703 kappaletta, joista 555 oli Alpinan virittämiä. Z8 oli tuotantomalli vuoden 1997 Z07-konseptimallista, jonka oli suunnitellut BMW Designworksin Henrik Fisker Kaliforniassa. Z07 oli alun perin muotoilututkielma vuoden 1956 BMW 507 -mallin mukaisesti. Suuren kysynnän vuoksi konseptiauton mukaista Z8:aa valmistettiin rajoitettu 5 703 kappaleen erä, joista noin puolet meni Yhdysvaltain markkinoille.


title: BMW Z8

text: Auto oli James Bondin autona elokuvassa "Kun maailma ei riitä" vuonna 1999. Auton esiintyminen elokuvassa oli tuotesijoittelua. BMW:n malleja oli esiintynyt myös kahdessa edellisissä elokuvissa "007 ja kultainen silmä" (BMW Z3) ja "Huominen ei koskaan kuole" (BMW 750Li ja R1200C).


title: Bugatti EB110

text: Bugatti EB110 on Bugatti Automobili SpA:n vuosina 1991–1995 valmistama superauto. Sen seuraajaksi tuli vuonna 2005 Bugatti Veyron.


title: Bugatti EB110

text: Kun EB110:n suunnittelu aloitettiin, oli suunnittelijoiden tavoitteena tehdä erittäin suorituskykyinen urheiluauto ilman kompromisseja. EB110-nimi tulee Bugattin perustajan Ettore Bugattin nimikirjaimista ja 110:stä syntymäpäivästä.


title: Bugatti EB110

text: Vuonna 1995 Bugatti meni konkurssiin ja saksalainen Dauer Racing osti keskeneräiset autot ja osat, joihin perustuen tehtiin myös B Engineering Edonis -urheiluauto.


title: Bugatti EB110

text: Bugatti EB110:n korin on suunnitellut Marcello Gandini ja valmistanut lentokonevalmistaja Aerospatiale. Kori on tehty hiilikuidusta ja moottorin kohdalla on lasinen ikkuna, jonka takaa V12-moottori näkyy joidenkin Ferrarien tavoin. EB110:n takasiipi nousee nopeuden mukaan ylös oikeaan asentoon.


title: Bugatti EB110

text: EB110:n ovet aukeavat kääntyvät ylös eteenpäin, joka on toteutettu monimutkaisen mekanismin avulla.


title: Bugatti EB110

text: Vuonna 1992 myyntiin tuli myös tehokkaampi 110 SS (Sport Stradale) -versio, jonka huippunopeus oli 352 km/h ja huipputeho 592 hevosvoimaa.


title: Porsche Carrera GT

text: Porsche Carrera GT on useita autoalan palkintoja voittanut saksalainen takavetoinen superauto, joka esiteltiin loppuvuodesta 2003. Autoja on valmistettu yhteensä vajaa 1 300 kappaletta.


title: Porsche Carrera GT

text: Carrera GT on valmistettu katukäyttöön soveltuvaksi. Ominaisuuksiensa puolesta sen voidaan kuitenkin sanoa olevan kilpa-auto. Varusteista voidaan mainita muun muassa luistonesto, ilmastointi, GPS-navigaattori, Bosen hifijärjestelmä ja viisiosainen nahkainen laukkusarja.


title: Porsche Carrera GT

text: Autoa valmistettiin Saksassa Leipzigissä. Ensimmäiset autot olivat vuosimallia 2004 ja tulivat myyntiin Yhdysvalloissa tammikuun lopussa. Viimeinen auto valmistui 6. toukokuuta vuonna 2006.


title: Porsche Carrera GT

text: Pohjalevy ja jousitus perustuvat pitkälti vuoden 1998 Porsche 911 GT1 Le Mans -autossa käytettyihin ratkaisuihin. Auton kori on itsekantava hiilikuiturakenne apurungolla. Popular Science -tiedelehti nimesi auton vuonna 2003 "Best of What's New" -palkinnon saajaksi siinä käytetyn teknologian ja korisuunnittelun vuoksi. Rakenne on erittäin kevyt, mutta samalla vahva. Koko runko painaa vain runsaat 100 kg.


title: Porsche Carrera GT

text: Autossa käytetään PCCC-kytkintä (Porsche Ceramic Composite Clutch), jonka halkaisija on ainoastaan 169 mm.


title: Porsche Carrera GT

text: Vain 214 kg:n painoinen moottori on kehitetty alun perin LeMansin kestävyyskisoissa käytetystä 5,5-litraisesta vapaastihengittävästä V10-moottorista. Mallia varten moottorin iskutilavuutta kasvatettiin 0,2 litraa. Sylinteririvit ovat 68 asteen kulmassa toisiinsa nähden.3. http://www.porsche.com/germany/models/918/918-spyder/


title: Porsche 959

text: Porsche 959 on urheiluauto, jota valmistettiin vuosina 1986–1989. Alun perin auto suunniteltiin B-ryhmän ralliautoksi, mutta siitä täytyi tehdä tiekelpoinen versio täyttämään FIA:n säännöt. Auton prototyyppi esiteltiin Frankfurtin autonäyttelyssä vuonna 1983, katuversio esiteltiin samassa paikassa vuonna 1985 vuosimalliksi 1986.


title: Porsche 959

text: Yhdysvalloissa 959 ei ollut laillinen yleiseen liikenteeseen, koska Porsche ei halunnut lähettää Yhdysvaltojen tiehallinnolle luokittelua varten neljää autoa, jotka olisi tarvittu törmäystestien suorittamiseksi. Syy tähän oli autojen erittäin pieni valmistusmäärä, vajaa 200 kappaletta.


title: Porsche 959

text: Auton korista haluttiin kevyt, joten sen valmistuksessa käytettiin alumiinia ja kevlaria, lattiassa käytettiin Nomexia, joka on tavallista terästä kevyempää.


title: Porsche 959

text: Myös auton aerodynamiikkaan on kiinnitetty huomiota tasapainon saamiseksi ja autossa on myös automaattinen alustankorkeudensäätö.


title: Porsche 959

text: 959:n moottori on alun perin Porsche 935/78 "Moby Dick" -kilpa-autoa varten kehitetty turbomoottori. Vaihteisto on 6-vaihteinen. Polttoaineensyöttönä on Bosch Motronic ja polttoainetankin koko on 85 l.


title: Aston Martin V8 Vantage

text: Aston Martin V8 Vantage on brittiläisen Aston Martinin kaksipaikkainen auto. Se on merkin pienin ja edullisin malli. Siitä valmistetaan sekä kovakattoista Coupe-mallia että Roadster-avomallia.


title: Aston Martin V8 Vantage

text: Auton prototyyppi (AM V8) esiteltiin ensimmäisen kerran Detroitissa vuonna 2003. Varsinainen tuotantomalli oli nähtävillä Genevessä keväällä 2005. Kori on valmistettu alumiinista, teräksestä ja erilaisista komposiittimateriaaleista. Näin on pyritty pitämään painopiste mahdollisimman lähellä tienpintaa. Marraskuussa 2006 esiteltiin Los Angelesin autonäyttelyssä myös avoversio V8 Vantage Roadster. Roadsterissa käytetään kolmikerroksista kangaskattoa, joka liikkuu sähköisesti asennosta toiseen 18 sekunnissa. Ensimmäiset Roadsterit tulevat asiakkaille alkukesästä 2007.


title: Aston Martin V8 Vantage

text: Auton valmistus tapahtuu uudehkossa tehtaassa, Ison-Britannian Gaydonissa. Moottorit valmistetaan Fordin Kölnissä, Saksassa, sijaitsevassa tehtaassa.


title: Aston Martin V8 Vantage

text: Moottori on mallinimen mukaisesti V8 ja sen iskutilavuus on 4,3 litraa. Se on alun perin Jaguarin 4,2 l moottori, joka myöhemmin viritetään ja suurennetaan 4,3 litraan Aston Martinin tehtaalla Saksassa. Moottori on edessä, mutta painojakauman vuoksi sijoitettu mahdollisimman taakse, lähes keskelle autoa. Vaihdelaatikko (6-vaihteinen manuaali tai Sportshift-automaatti) on puolestaan sijoitettu lähelle taka-akselia.Molemmille malleille valmistaja ilmoittaa samat suorituskykylukemat.


title: Aston Martin DB9

text: Aston Martin DB9 on GT-luokan auto, joka tuli myyntiin vuonna 2004. Se oli ensimmäinen automalli, jota valmistettiin uudessa Gaydonin tehtaassa. Nimi DB tulee nimestä David Brown, joka oli Aston Martinin omistaja suurimman osan ajasta sen historiassa. Auton suunnittelun aloitti Ian Callum ja päätti hänen seuraajansa Henrik Fisker. Autoa valmistetaan 1 000 kappaleen vuosivauhdilla ja se perustuu Fordin VH-pohjalevyyn.


title: Aston Martin DB9

text: Auton avomalli tunnetaan nimellä DB9 Volante ja se on käsinvalmistettu rajoitettuina erinä.


title: Aston Martin DB9

text: Vuonna 2006 esiteltiin Sports Pack -varustelupaketti, jossa on jäykempi runko, kevyemmät 19" kevytmetallivanteet, 6 mm madallus sekä paremmat jouset ja iskunvaimentimet.


title: Aston Martin DB9

text: Vuonna 2009 myyntiin on tulossa DB9:seen perustuva Aston Martin Rapide, joka on neliovinen urheiluauto. Aston Martin otti vuonna 2008 tuotantoon DBS-mallin, jolla James Bond ajoi elokuvassa "Casino Royale". Se on kehitelty DB9-mallista.


title: Aston Martin DB9

text: Vaihteistona on joko kuusivaihteinen manuaali tai kuusivaihteinen automaatti.


title: Aston Martin DB9

text:
Auton moottori on peräisin auton sisarmallista, Aston Martin Vanquishista.0-100 4,9.s
0-300 61.s


title: Aston Martin Virage

text: Aston Martin Virage oli Aston Martinin valmistama urheiluauto, joka esiteltiin Birminghamin autonäyttelyssä vuonna 1988. Se oli muodoiltaan täysin uusi, mutta tekniikka oli osittain samaa kuin edeltäneessä V8-mallissa. Moottori oli nyt 32-venttiilinen 330-hevosvoimainen.


title: Aston Martin Virage

text: Vuonna 1992 esiteltiin Virage Volante, joka on Viragen kangaskatolla varustettu avomalli. Sitä myytiin 2-paikkaisena, mutta kaikki tuotantomallit olivat kuitenkin käytännössä 2+2-paikkaisia. Tätä mallia valmistettiin 224–233 kappaletta ennen kuin sen valmistus loppui vuonna 1996.


title: Aston Martin Virage

text: Vuonna 1992 markkinoille tuli myös tehokkaampi malli Aston Martin Vantage, jota valmistettiin vuosina 1993–1999. Auto on Viragea leveämpi, matalampi ja siinä on pyöreät takavalot. Auton moottoriin on lisätty Roots-tyyppiset kompressoriahtimet, jolloin tehoa on saatu irti huomattavasti enemmän kuin 6.3-mallista.


title: Aston Martin Virage

text: Vuonna 1992 Aston Martin käynnisti myös muutospalvelun, jolla auto pystyttiin muuntamaan Virage 6.3 -malliksi vaihtamalla siihen suurempi moottori Aston Martin AMR1 -kilpa-autosta. Lisäksi autossa on suuremmat 14" jäähdytetyt levyjarrut ja 18" vanteet. Samana vuonna markkinoille tuli myös harvinainen farmarimalli Shooting Break, jota valmistettiin ainoastaan neljä kappaletta.


title: Aston Martin Virage

text: Vuonna 1993 esiteltiin Lagonda -malli, joka on neliovinen sedan ja Lagonda Shooting Break, joka on viisiovinen farmarimalli. Vantage-malleissa esiteltiin myös uusi, tehokkaampi 6,3 litran V8-moottori. Molempia malleja valmistettiin vain 4 kappaletta, joten ne ovat erittäin harvinaisia. Farmarimallissa on myös taaksepäin olevat lastenpenkit tavaratilassa, tehden siitä ensimmäisen seitsemänpaikkaisen Aston Martinin.


title: Aston Martin Virage

text: Vuonna 1996 markkinoille tuli uusi avomalli, V8 Volante, jonka muotoilu perustui V8 Coupéen. Tätä mallia valmistettiin ainoastaan 63 kappaletta.


title: Aston Martin Virage

text: Vuonna 1998 markkinoille tuli 600 hv moottorilla varustettu V600-malli.


title: Aston Martin Virage

text: Vuonna 2000 tuli markkinoille V8 Vantage Volante -avomalli, jota valmistettiin ainoastaan 9 kappaletta.


title: Aston Martin Virage

text: Vaihteistovaihtoehtoja on neljä: kolmi- ja nelivaihteinen automaatti sekä viisi- ja kuusivaihteinen manuaali.


title: Aston Martin Lagonda

text:
Aston Martin Lagonda on luksusluokan neliovinen sedan, jota Aston Martin valmisti Newport Pagnellissa, Englannissa vuosina 1976–1989. William Townsin suunnittelema auto on hyvin harvinainen, sillä sitä valmistettiin ainoastaan 645 kappaletta. Muotoilu on hyvin kulmikasta ja se on aina jakanut mielipiteet. Lagonda on maailman ensimmäinen tietokoneohjattu tuotantoauto, minkä lisäksi siinä on digitaalinen mittaristo. Tietokoneiden suunnittelu Lagondaan maksoi neljä kertaa auton budjetin verran. Alkuperäisten ledeillä toimivien digitaalimittaristojen tilalle tuli seuraavassa sarjassa CRT-kuvaputkilla toteutetut näytöt.
__notoc__Vaihteistona on kolmivaihteinen Chryslerin TorqueFlite-automaattivaihteisto.


title: Aston Martin Lagonda

text: Moottori on 32-venttiilinen DOHC V8.


title: BMW Z4

text: BMW Z4 on kaksiovinen takavetoinen urheiluauto. Sen tuotanto alkoi vuonna 2002 ja se korvasi BMW:n mallistossa Z3-mallin. Kaksipaikkainen auto vastaa konseptiltaan edeltäjäänsä, mutta muodot muutettiin vastaamaan muun BMW-mallisarjan mukaista muotoilua.


title: BMW Z4

text: Auton muodot on suunnitellut Anders Warming. Aluksi Z4 esiteltiin Roadster-mallina. Ensiesittely tapahtui Pariisin autonäyttelyssä syksyllä 2002 ja tuotanto alkoi syyskuussa 2002. Aluksi auto oli tarjolla kahdella kuusisylinterisellä moottoreilla (2.5i ja 3.0i) mutta vuoden 2003 syksyllä valikoimaan tuli myös 2.2i-vaihtoehto. Vuoden 2005 alussa lista piteni rivinelosella (2.0i).


title: BMW Z4

text: Vuonna 2006 esiteltiin myös kovakattoinen Coupé. Coupe-version konseptimalli oli aikaisemmin esitelty syksyllä 2005 Frankfurtin autonäyttelyssä. Coupén valmistus aloitettiin huhtikuussa 2006 ja ensimmäiset autot ehtivät asiakkaille samana kesänä.


title: BMW Z4

text: Z3:n tapaan kaikki autot valmistetaan Spartanburgissa, South Carolinassa (BMW Manufacturing Corporation), samassa paikassa X5-SUVin kanssa.


title: BMW Z4

text: Toisen sukupolven Z4 esiteltiin vuoden 2009 Detroitin autonäyttelyssä.


title: BMW Z4

text: Moottoreista Suomen tuontiohjelmaan kuuluvat 2.0i, 2.5i (192 hv), 2.5si, 3.0si ja M.


title: Alfa Romeo GT

text: Alfa Romeo GT on Alfa Romeon vuosina 2003–2010 valmistama coupé-korinen automalli, joka perustuu tekniikaltaan Alfa Romeo 147- ja 156-malleihin. Se esiteltiin Geneven autonäyttelyssä keväällä 2003.


title: Alfa Romeo GT

text: Bensiinimoottoreina olivat aluksi nelisylinterinen 2,0-litrainen (165 hv) ja 3,2-litrainen V6 (240 hv). Ainoa dieselmoottori oli 1,9 JTD (150 hv), josta tuli vuonna 2008 myös 170-hevosvoimainen versio. Vuonna 2005 moottorivalikoimaa laajennettiin 1,8-litraisella (140 hv) bensiinimoottorilla.


title: Cadillac XLR

text: Cadillac XLR on Cadillacin valmistama luksusluokan roadster, joka tuli myyntiin vuonna 2004, XLR nimi tulee sanoista "Extra Luxury Roadster" ja se valmistetaan Kentuckyn Bowlingissa. Auto perustuu samaan Y-alustaan Chevrolet Corvetten kanssa, mutta moottorina on Cadillacin Northstar. XLR:n muotoilu on kulmikkaan ja pyöreän sekoitusta ja siinä on sähköisesti sisään taittuva alumiininen kovakatto. XLR esiteltiin vuoden 2003 Detroitin autonäyttelyssä ja tuli tuotantoon seuraavana vuonna, ennen tuotannon aloittamista auto kulki autonäyttelyissä nimellä Evoq. Auto ei ole myynyt odotusten mukaisesti, vaan sitä on mennyt kaupaksi alle 6 000 kappaletta vuodessa. XLR sai North American Car of The Year -palkinnon vuonna 2004.


title: Cadillac XLR

text: XLR:n valmistus lopetettiin 2009.


title: Cadillac XLR

text: XLR on suunniteltu sekä urheilulliseksi että luksusautoksi joten siinä lämmitetyksellä ja viilennyksellä varustetut nahkapenkit, puusisusta, 18" alumiinivanteet ja sivuturvatyynyt. Navigaatio, äänentoistojärjestelmä ja DVD-soitin toimivat kaikki 7" kojelaudassa olevan näytön kautta ja vakiovarusteena on myös avaimeton pääsy. Kojelautanäytön kautta pääsee myös Internetiin.


title: Cadillac XLR

text: Marraskuussa 2006 Cadillac esitteli XLR-, STS- ja DTS-malleistaan Platinum-erikoisversiot. Kyseessä on rajoitettu erä autoja, jotka on varusteltu normaalimallia ylellisemmin. Cadillacilla on jo vuosina 2004–2006 ollut markkinoilla Cadillac Escalade ESV Platinum -malli. XLR-mallin Platinum-varustukseen kuuluu mm. 18-tuumaiset vanteet ja aikaisempaa kirkkaampi krominen jäähdyttäjänsäleikkö ja ainutlaatuinen nestemäisen ametistin värinen sisustus. Sisustuksessa on käytetty paljon aitoa nahkaa ja Alcantaraa. Markkinoille auto tulee keväällä 2007.


title: Cadillac XLR

text: Vuonna 2005 esiteltiin New Yorkin autonäyttelyssä tehokkaampi XLR-V-versio, jossa on 4,4 litran mekaanisesti ahdettu V8-moottori, muita eroja perusmallii on kuusivaihteinen automaattivaihteisto, isommat jarrut Z51 Corvettesta ja 19" vanteet.


title: Nissan 350Z

text: Nissan 350Z Z33 tuli paikkaamaan edeltäjänsä 300ZX:n 90-luvun lopulla jättämää aukkoa Nissanin urheiluautomallistoon.


title: Nissan 350Z

text: Auton prototyyppi esiteltiin ensimmäisen kerran jo vuonna 1999. Tuotanto aloitettiin vuonna 2002. Kyseessä on kaksipaikkainen ja takavetoinen urheiluauto, jossa on käytetty edistyksellistä tekniikkaa. Vuonna 2005 esiteltiin GT4 Coupé -malli, jossa on 3,5-litrainen 301-hevosvoimainen moottori. Huippunopeus on 250 km/h ja kiihtyvyys 0-100 km/h 5,8 sekuntia.


title: Nissan 350Z

text: 350Z:n moottori on osa Nissanin VQ-moottoriperhettä, joka on ollut jo 10 vuotta Ward's Auto Magazinen Ward's 10 Best Engines listalla. 350Z nousi heti ensiesittelynsä jälkeen suureen suosioon maailmalla, erityisesti tuning-piireissä.


title: Nissan 350Z

text: Euroopassa ja Aasiassa 350Z esiteltiin 280-hevosvoimaisella moottorilla, mutta USA:ssa moottorin maksimiteho on ollut 287 hp.


title: Nissan 350Z

text: Vuonna 2006 Nissan Technical Centre Europe julkisti GTS-konseptimallin, jossa on Novidemin mekaaninen ahdin ja tehoa 383 hv. Auton tuotantoon tulosta ei ole tietoa.


title: Maserati Quattroporte V

text: Maserati Quattroporten viides sukupolvi on esitelty vuonna 2003 ja se on Pininfarinan muotoilema loistoluokan sedan, jolla on kuitenkin lähes urheiluauton suorituskyky.


title: Maserati Quattroporte V

text: Nykyinen Quattroporte on vuonna 1963 aloitetun sarjan viides sukupolvi. Quattroporte on italiaksi "neliovinen". Viimeisimmän sukupolven ulkomuodoissa on edelleen nähtävissä paljon samaa verrattuna ensimmäiseen sukupolveen. Lähes puolet auton 3 500 kappaleen vuosituotannosta on tarkoitettu Yhdysvaltojen markkinoille. Vuodesta 2003 vuoden 2006 loppuun Quattroporte on saanut lehdistöltä yhteensä 28 erilaista kunniamainintaa tai palkintoa.


title: Maserati Quattroporte V

text: Autossa on 4,2-litrainen V8-moottori sijoitettuna etuakselin taakse ja takana sijaitsee omana yksikkönään vaihdelaatikko tasauspyörästön yhteydessä (transaxle). Tämä sijoittelu antaa autolle hyvän painojakauman. Jarrut ovat Brembon valmistamat ja sekä edessä että takana on jäähdytetyt levyt. Jousitus on elektronisesti ohjattu.


title: Maserati Quattroporte V

text: Vaihteistona on Coupé Cambiocorsassa aikaisemmin nähty 6-vaihteinen ZF:n valmistama automatisoitu (hydraulisesti ohjattu) kytkimetön Duo-Select-manuaalivaihteisto, jota voidaan käyttää automaattina tai vaihtoehtoisesti ohjata ratin vivuista. Vaihteisto on saanut lehdistössä jonkun verran kritiikkiä epätäsmällisestä toiminnastaan ja Sport GT:ssä onkin pyritty asia korjaamaan.


title: Maserati Quattroporte V

text: Joulukuussa 2006 esiteltiin Quattroporte Automatic, jossa vaihteistona on nimensä mukaisesti 6-vaihteinen automaattivaihteisto. Auto oli ensimmäisen kerran esillä Detroitin autonäyttelyssä ja tuli maailmanlaajuiseen myyntiin tammikuussa 2007. Uusi vaihteisto aiheuttaa muutoksia auton painojakaumaan. Automaticissa suhde on 49/51 (edessä/takana) kun Duo-Selectillä varustetussa autossa vastaavat lukemat ovat 47/53.


title: Maserati Quattroporte V

text:
4,2-litrainen V8-moottori (DOHC) on tuttu Maseratin Coupé- ja Spyder-malleista, mutta edellä mainittuihin malleihin verrattuna moottorissa on 400 hv. Moottorin lohko on alumiinia.
Varusteluun kuuluu muun muassa ABS-jarrut, ajonvakautusjärjestelmä (MSP, Maserati Stability Program), kaksois-xenon-valot, nahkasisusta, Bosen äänentoistojärjestelmä, turvatyynyt, sähköisesti säädettävät istuimet ym.


title: Maserati Quattroporte V

text: Sport GT -versio esiteltiin Frankfurtissa vuoden 2005 syyskuussa. Mallissa on mm. toiminnaltaan parannettu vaihteisto (35 % nopeammat vaihdot), parannettu jousitus sekä hiilikuitusomisteinen kojelauta. Myös pakoputkistoa on muutettu antamaan urheilullisemmat pakoäänet. Varusteisiin on lisäksi ilmestynyt mm. pysäköintitutka, alumiiniset polkimet ja urheilullinen ratti sekä käsijarrun kahva. Sport GT -version tunnistaa ulkoisesti mm. tummennetusta jäähdyttäjän säleiköstä. Renkaat ovat kooltaan edessä 245/35 ZR 20 ja takana 285/30 ZR 20.


title: Maserati Quattroporte V

text: Myös Executive GT -versio esiteltiin vuonna Frankfurtissa vuonna 2005 samanaikaisesti Sport GT:n kanssa. Kyseessä on normaalia mallia ylellisempi versio. Sisustuksessa on käytetty kromia, puuta ja alcantaraa. Nahkaiset istuimet ovat ilmastoidut ja niissä on myös hierontatoiminto. Myös jäähdyttäjän säleikkö edessä on saanut kromisomistukset. Alla on 245/40 ZR19- ja 285/35 ZR19 -renkaat.


title: Maserati Quattroporte V

text: Auto on saavuttanut monia palkintoja mm.


title: Maserati Coupé

text: Maserati Coupe ja Spyder julkaistiin vuonna 2002. Molemmat autot perustuvat vuonna 1998 markkinoille tulleeseen 4-paikkaiseen 3200 GT -malliin. Coupen seuraajaksi esiteltiin keväällä 2007 GranTurismo ja myös Spyder sai seuraajakseen GranCabrion.


title: Maserati Coupé

text: Coupe ja Spyder ovat molemmat ItalDesignin Giugiaron käsialaa. Spyderin akseliväli on lyhyempi ja se on kaksipaikkainen kun taas Coupe on nelipaikkainen. Spyder esiteltiin ensi kertaa yleisölle Frankfurtin autonäyttelyssä vuonna 2001, Yhdysvaltojen ensiesiintymisen se teki Detroitin autonäyttelyssä vuonna 2002. Spyderista tuli Maseratin ensimmäinen malli, jota myytiin Yhdysvalloissa vuoden 1990 jälkeen. Spyder on valmistettu Coupea lyhyemmälle pohjalevylle.


title: Maserati Coupé

text: Nämä ovat myös Maseratin ensimmäiset vapaastihengittävillä V8-moottorilla varustetut mallit yli 20 vuoteen. Vuoden 2004 syksyllä järjestetyssä Pariisin autonäyttelyssä esiteltiin uudelleen muotoillut mallit.


title: Maserati Coupé

text: Kumpaakin mallia saa kahdella eri vaihteistolla: Perusmallisessa Coupe GT:ssa on perinteinen manuaalivaihteisto ja Cambiocorsa-mallissa on 6-portainen automatisoitu manuaalivaihteisto, jota käytetään ohjauspyörään sijoitetuilla vivuilla. Kumpaankin malliin saa lisävarusteena tietokoneohjatun automaattisen jousitusjärjestelmän nimeltään "Skyhook", Brembon jarrut ja vaikeakäyttöisen informaatiokeskuksen joka sisältää audio- ja ilmastoinnin ohjauksen. Navigointi- ja handsfree-järjestelmä ovat myös lisävarustelistalla. Molemmissa oli vuonna 2002 vakiona 15-puolaiset 18 tuuman alumiinivanteet ja vuoden 2003 jälkeen useimmissa oli viisipuolaiset vanteet. Värin voi valita useasta vaihtoehdosta ja sisustaan saa kymmentä eri väristä nahkaa.


title: Maserati Coupé

text: Vuoden 2004 keväällä esitellyssä Geneven autonäyttelyssä esiteltiin GranSport-erikoismalli on muutettu versio Coupesta ja Spyderista (Spyder-versio on nimeltään 90th Anniversary Edition): korisarja, krominen keulamaski, hiilikuitu sisusta ja 19 tuuman erikoisvanteet.4.2 litrainen V8 tuottaa nyt 400 hevosvoimaa.Huippunopeus valmistajan mukaan on 290 km/h ja kiihdyttäminen 0-100 kestää 4.8 sekuntia. Mallissa käytetään Skyhook-aktiivijousitusta 10,2 mm matalammalla maavaralla. Cambiocorsa vaihteisto on edelleen kehitetty nopeammaksi. Myös auton pakoputkisto on viritetty antamaan syvemmän äänen.


title: Maserati Coupé

text: MC Victory -erikoisversio esiteltiin vuonna 2006 Geneven autonäyttelyssä juhlistamaan Maserati MC12 -mallin kilpamenestystä. Tässä versiossa oli extra-hiilikuitu-koripaneelit ja erilainen sisusta.


title: Maserati Coupé

text: Kummassakin autossa on eteensijoitettu vapaastihengittävä 4,2-litrainen V8, joka tuottaa 390 hv (291 kW). Huippunopeus on 285 km/h ja kiihdytys 0-96 km/h vie 4,9 sekuntia. V8-moottori on Ferrarin kehittämä ja Maseratin valmistama. Moottorissa on muuttuva imuventtiilien ajoitus, kun taas korkeammin viritetty moottori Ferrari F430 -mallissa sisältää myös pakoventtiilien ajoituksen.


title: Maserati GranTurismo

text: Maserati GranTurismo on Maseratin vuodesta 2007 lähtien valmistama automalli, joka korvasi Maserati Coupén. GranTurismo esiteltiin Geneven autonäyttelyssä vuonna 2007. Vaikka GranTurismo on hyvin suorituskykyinen, on se suunniteltu soveltuvaksi myös arkikäyttöön.


title: Maserati GranTurismo

text: GranTurismo jatkaa Maseratin vuonna 1947 alkanutta GT-autojen perinnettä. Tuolloin merkki esitteli Geneven autonäyttelyssä Pininfarinan suunnitteleman A6 GranTurismon. Kymmenen vuotta myöhemmin samassa näyttelyssä esiteltiin ensimmäinen suuremmassa mittakaavassa valmistettu Maserati: 3500 GT.


title: Maserati GranTurismo

text: Uuden GranTurismon muotoilusta on edelleen vastannut Pininfarina ja sen painojakauma on etumoottoriseksi autoksi poikkeuksellisen hyvä, mallista riippuen lähellä ihanteellista 50/50 suhdetta keulan ja perän kesken. Auton muodoissa on jonkin verran yhtäläisyyksiä Ferrari 599 GTB Fioranon kanssa. Valmistajan mukaan auton takatilat ovat keskivertoa paremmat verrattuna muihin saman luokan autoihin ja takapenkeillä pitäisi mahtua matkustamaan kaksi aikuista.


title: Maserati GranTurismo

text: Vaihteistoina on saatavilla mallista riippuen joko ZF Groupin valmistama kuusipykäläinen automaattivaihteisto, jonka toiminta mukautuu kuljettajan ajotavan ja ajo-olosuhteiden mukaisesti, tai urheilullisemmissa malleissa kuusivaihteinen robottivaihteisto.


title: Maserati GranTurismo

text: Moottoreina on saatavilla Ferrarin 4,2 l tai 4,7 l V8Malli esiteltiin vuonna 2007 Geneven autonäyttelyssä. Se on saatavilla 4.2l moottorilla sekä kuusiportaisella automaattivaihteistolla. Tämä malli on GranTurismo-perheen perusmalli ja kaikkein heikkotehoisin. Auton painojakauma on 49/51.


title: Maserati GranTurismo

text: Perheen hiukan urheilullisempi malli esiteltiin vuoden 2008 Geneven autonäyttelyssä, ja sen 4.7l moottori tuottaa 440 hevosvoiman huipputehon 7000 rpm kierroksilla, sekä 460 newtonmetrin huippuväännön joka on saatavilla 4 750 rpm kierroksissa. Se on myös varusteltu kuusiportaisella puoliautomaattisella läppävaihteistolla. Autoon on saatavilla lisävarusteena myös aktiivinen "Skyhook"-jousitus. Myös painojakauma on hiukan eri: 47/53.


title: Maserati GranTurismo

text: GranTurismo S:n automaattivaihteinen versio esiteltiin Geneven autonäyttelyssä vuonna 2009. Automaattivaihteiston lisäksi sen vakiovarusteisiin kuuluu aktiivijousitus, 20 tuuman vanteet, Bluetooth-vastaanotin sekä iPod-telakka.


title: Maserati GranTurismo

text: GranTurismon S Automaticin taittuvakattoinen malli esiteltiin Frankfurtin autonäyttelyssä vuonna 2009. Malli eroa S Automaticista lähinnä vain kattorakenteensa puolesta. Yhdysvalloissa sitä markkinoidaan nimellä GranTurismo Convertible.


title: Maserati GranTurismo

text: GranCabrion urheilullisempi malli esiteltiin vuoden 2011 Geneven autonäyttelyssä. Moottori GranTurismo S -pohjaisista malleista tuttu 4,7 litrainen V8, mutta tehokkaampi antaen 450 hevosvoiman huipputehon ja 510 newtonmetrin väännön.


title: Maserati GranTurismo

text: MC Sport Line -projektin pohjalta suunniteltua mallia valmistettiin rajoitettu määrä. Kyseisessä mallissa on kuusipisteturvavyöt, suurempi 120 litran polttoainesäiliö, tehokkaammat jarrut sekä leveämmät renkaat. Myös iskunvaimennuksessa on käytetty hiilikuituosia.


title: Maserati GranTurismo

text: Maserati ilmoitti Pariisin autonäyttelyssä vuonna 2010 uudesta MC Stradale -mallista, joka tulee olemaan tehokkaampi, aerodynaamisempi ja urheilullisempi kuin aikaisemmat GranTurismot. Valmistaja ilmoittaa sen huipputehoksi 331 kilowattia (450 hv) 7 000 rpm kierroksilla, sekä huippuväännöksi 520 newtonmetriä 4 750 rpm kierroksilla. Malli on myös hiukan pitempi, leveämpi, matalampi ja kevyempi. Auto kiihtyy nollasta sataan kilometriin tunnissa 4,5 sekunnissa, ja se on varustettu sekventiaalivaihteistolla.


title: Maserati Mistral

text: Maserati Mistral on nimetty ranskalaisen kylmän pohjoistuulen mukaan. Mistral on ensimmäinen tuulen mukaan nimetty Maserati, jonka muodot oli suunnitellut Pietro Frua. Auto esiteltiin vuoden 1963 Torinon autonäyttelyssä ja sitä pidetään yhtenä kaikkien aikojen kauneimmista Maserateista. Autoa valmistettiin 830 kpl Coupena ja 125 kpl Spyderina. Se maksoi lähes 8 miljoonaa liiraa ja oli siten omana aikanaan yhtiön kallein malli.


title: Maserati Mistral

text:
Vaihteistona on ZF:n viisivaihteinen manuaalivaihteisto. Moottorissa oli kaksoissytytys ja kaksi sytytystulppaa
per sylinteri, lisäksi Lucaksen epäsuora polttoaineensuihkutus


title: Aston Martin DB4

text: Aston Martin DB4 oli Aston Martinin vuosien 1958–1963 välillä valmistama urheiluauto. DB4 ei perustunut edeltäneeseen DB Mark III -malliin kuin moottorinsa osalta, joka muunnettiin 2,9-litraisesta 3,7-litraiseksi (3 670 cm³). Tadek Marekin suunnittelemalla, kahdella yläpuolisella nokka-akselilla varustetulla suoralla 6-sylinterisellä moottorilla oli alkuun taipumusta ylikuumenemiseen, mutta kaksois-SU-kaasuttimella varustettu 240-hevosvoimainen (179 kW) versio sai ostajat antamaan anteeksi moottorin pienet puutteet. Autossa oli myös ensin Dunlopin, sitten Girlingin levyjarrut kaikissa pyörissä.


title: Aston Martin DB4

text: Auton kevyen putkirunkoisen niin sanotun superleggera-korin oli suunnitellut milanolainen Carrozzeria Touring ja sen mannermainen muotoilu oli suuri sensaatio vuoden 1958 Lontoon autonäyttelyssä. Vaikka auton suunnittelu ja rakennustekniikka oli italialaista perua, oli DB4 kuitenkin ensimmäinen Aston Martinin malli, jota valmistettiin Newport Pagnellin tehtaalla Englannin Buckinghamshiressä. Yhteensä mallia valmistettiin 1 185 kappaletta.


title: Aston Martin DB4

text: Tehtaan omaa suunnittelua ollut avomalli tuli myyntiin vuonna 1962, sitä valmistettiin vain 70 kappaletta.


title: Aston Martin DB4

text: GT Zagato -malli esiteltiin vuoden 1960 Lontoon autonäyttelyssä. Italialaisen Zagaton osittain uudelleen muotoilema ja 314-hevosvoimaiseksi virittämä malli perustui perusmallin GT:hen. Autoa valmistettiin vain 20 kappaletta.


title: Aston Martin DB4

text: Vuonna 1961 myyntiin tuli myös hyvin suorituskykyinen Vantage-malli, jossa on kolme SU-kaasutinta ja erikoismalliset sylinterinkannet, joilla moottoriin saatiin 266 hevosvoimaa (198 kW). Mallia valmistettiin 136 kappaletta umpikorilla ja 32 kappaletta avomallina.


title: Ascari A10

text: Ascari A10 on brittiläisen Ascari Carsin valmistama käsin rakennettu superauto, joka esiteltiin Birminghamissa järjestetyssä MPH'06-autonäyttelyssä marraskuussa 2006. Auto on suunniteltu ja käsin tehty Englannissa, Banburyssä. Siinä on hiilikuidusta valmistettu kori, jonka ansiosta auto painaa noin 1 200 kg. Kiihdytys 0–60 mph (0-96 km/h) kestää 2,8 sekuntia ja 0–100 mph (0-160 km/h) alle 6 sekuntia.


title: Ascari A10

text:
Auto on kehitetty Ascari KZ1 -superauton pohjalta. Ulkonäoltään autot muistuttavatkin pitkälti toisiaan. Autoja tullaan valmistamaan tilauksesta vain noin 10 kappaletta.
Brittiläinen televisio-ohjelma Top Gear testasi A10:n ohjelmassaan ja ajoi sillä 1. sijan testiradallaan.


title: Ascari A10

text: Vaihteistona on kuusivaihteinen manuaalivaihteisto.


title: Ascari A10

text: Moottori on kehitetty BMW M5:n moottorista, jossa on F1-kilparadoilta saatua tekniikkaa.


title: Ascari KZ1

text: Ascari KZ1 on Ascarin valmistama urheiluautomalli, joka on saanut nimensä Ascarin omistajan, hollantilaisen liikemiehen Klaas Zwartin etukirjaimista. Autoa ei valmisteta 50 kappaletta enempää, joten se on melko harvinainen automalli. Jokainen auto on käsin tehty ja sen valmistus kestää 340 tuntia. Auton ostaja saa mahdollisuuden ajaa autollaan Ascarin omalla radalla Espanjassa.


title: Ascari KZ1

text: Brittiläinen televisio-ohjelma "Top Gear" testasi KZ1:n ohjelmassaan ja ajoi sillä 8. sijan testiradallaan.


title: Ascari KZ1

text: Vaihteistona on kuusivaihteinen manuaalivaihteisto. Moottori on BMW:n valmistama V8-moottori, jossa on muuttuva venttiilienajoitus.


title: Bristol Fighter

text: Bristol Fighter on brittiläinen superauto, jota on valmistanut pienessä mittakaavassa vuodesta 2004 Bristol Cars.


title: Bristol Fighter

text: Autossa on sulavamuotoisen lokinsiipiovilla varustetun coupe-koria, on suunnitellut entinen Brabham F1 -insinööri Max Boxstrom. Ilmanvastuskerroin ("c") on 0,28 ja väitetty huippunopeus 338 km/h.


title: Bristol Fighter

text: Fighterissa on 6-vaihteinen manuaalivaihteisto tai 4-vaihteinen automaatti. Ensimmäinen auto esiteltiin lehdistölle toukokuussa 2003. Ensimmäisen kerran lehdistö ajoi sitä huhtikuun 2005 EVO Magazinessa.


title: Bristol Fighter

text: Bristol on käyttänyt Chryslerin moottoreita vuodesta 1961. Fighterissa käytetään eteen asennettua Dodge Viperistä peräisin olevaa iskutilavuudeltaan 7996 cm:n kokoista V10-moottoria. Moottori tuottaa tehoa 532 hv (391 kW) 5600 r/min käyntinopeudella ja vääntöä 698 Nm 4200 r/min käyntinopeudella. Tehokkaammassa Fighter S -versiossa on 636 hv (kovassa vauhdissa ilman patoefektin ansiosta 669 hv).


title: Bristol Fighter

text: Marraskuussa 2006 Bristol julkisti kahdella turboahtimella varustetun Fighter T -version, jossa on edelleen modifioitu V10-moottori, joka tuottaa tehoa 1012 hv 5600 r/min käyntinopeudella ja vääntöä 1403 Nm 4500 r/min käyntinopeudella. Tehtaan mukaan auto pystyy jopa 432 km/h huippunopeuteen, mutta se on rajattu kuitenkin 306 km/h:een. Kiihtyvyys 0–60 mph tapahtuu alle 3,5 sekunnissa. Auton 6-portainen manuaalivaihteisto on vahvistettu kestämään suuri vääntö ja ykkösvaihteella pystytään kiihdyttämään 100 km/h nopeuteen asti. Alustaa on huomattavasti vahvistettu ja myös maavara on 10 mm normaalimallia pienempi. Vannekoko sekä edessä että takana on 19".


title: Bristol Fighter

text: Kun Fighter T siirtyy tuotantoon se tulee olemaan tehokkaampi kuin Bugatti Veyron. Tehokkaampana mallina pysyy kuitenkin edelleen SSC Ultimate Aero TT. Ensimmäiset linjalta tulevat autot toimitetaan asiakkaille todennäköisesti syyskuussa 2007.


title: Caparo T1

text: Caparo T1 on vuonna 2006 esitelty erittäin kevyt kaksipaikkainen, keskimoottorinen, superauto, joka on muotoiltu hieman Formula 1 -autojen tyylin mukaisesti. USA:ssa ensiesittely tapahtui lokakuun lopussa vuonna 2006 Las Vegasissa (SEMA-Show).


title: Caparo T1

text: Car Magazine kommentoi autoa lauseella ""A power-weight ratio double the Bugatti Veyron's, and so much downforce you will be able to drive it upside down in tunnel at 150 mph"", eli auton tehopainosuhde on kaksi kertaa Bugatti Veyronia parempi ja ajettaessa 240 km/h nopeudella auto tuottaa niin paljon downforcea, että se pysyisi tunnelin katossa. Auto on tiekäyttöön luokittelematon, eli se on lähinnä radalle tarkoitettu Ferrari FXX:n tavoin. Idea auton rakentamiselle tuli Ben Scott-Geddesiltä ja Graham Halsteadilta. Auton ovat kehittäneet samat insinöörit, jotka kehittivät McLaren F1:n. Protyyppivaiheessa ajo-ominaisuuksien testaamisesta ja kehittämisestä radalla huolehtii kilpa-ajaja Chris Goodwin.


title: Caparo T1

text: Auton kevyestä, komposiittimateriaaleista valmistetusta, korista johtuen tehopainosuhde on jopa 1000 hv (1045 bhp) / 1000 kg , joka on yksi parhaista tehopainosuhteista missään autoissa. Caparo on ensimmäinen sarjavalmisteinen auto, joka rikkoo em. rajan. Auton kokonaispaino on vain 550 kg.


title: Caparo T1

text: Mallin ensimmäinen ajokelpoinen prototyyppi (XP1) valmistui syyskuun lopussa 2006. Toisen prototyypin (XP2) on tarkoitus valmistua ennen joulua ja ensimmäisen tuotantokappaleen ennakoidaan valmistuvan maaliskuussa 2007. Autoa on tarkoitus valmistaa vain noin kahden kappaleen kuukausivauhdilla, jolloin tuotantomääräksi per vuosi saadaan 24 kpl. Auton ensimmäinen julkinen esittely toimivan version muodossa tapahtuu Goodwood Festival of Speed -tapahtumassa kesäkuussa 2007. Ensimmäinen auto luovutetaan asiakkaalle heinäkuussa 2007.Luotettavuuden takia maksimi käyntinopeus on rajoitettu 10 500 r/min:een, mutta valmistajan ilmoituksen mukaan maksimi on 12 000 r/min.


title: Cizeta-Moroder V16 T

text: Cizeta-Moroder V16 T oli italialainen superauto, jota valmistettiin vuosien 1991 ja 1995 välillä ainoastaan 10 kappaletta. Näiden 10 valmistuneen auton lisäksi kaksi keskeneräistä autoa on ollut vuodesta 1998 Detroitissa kontteihin pakattuina ja ovat ilmeisesti edelleen.


title: Cizeta-Moroder V16 T

text: V16 T on yhtiön ainoa automalli, jota saa tosin edelleen tilaustyöstä valmistettuna. Nimi V16 T juontuu V16-moottorista ja siitä että se oli asennettu poikittain keskimoottoriksi. Moottori ei kuitenkaan ollut aito V16, vaan oli paremminkin tehty kahdesta "flat plane" V8-moottorista, joiden välissä oli yksi vaihteisto, joka välitti ulostulon pitkittäiseen voimansiirtoon. Siihen asti kun Bugatti Veyron tuli tuotantoon, Cizeta-Moroder V16T oli ainut sodanjälkeinen auto, jossa oli 16-sylinterinen moottori.


title: Cizeta-Moroder V16 T

text: Autoa pidettiin luksus-superautona, joka pystyi jopa 320 km/h huippunopeuteen ja kiihdytys 0–96 km/h vei aikaa vain n. 4 sekuntia. Autossa oli 5-vaihteinen ZF:n valmistama manuaalivaihteisto ja hunajakennorakenteinen alusta yhdistettynä Marcello Gandinin sutjakkaan alumiinista valmistettuun koriin. Auton suunnittelusta vastasivat entiset Lamborghinin työntekijät. Jarrut ovat nelimäntäiset, Brembon 12" uritetuin ja jäähdytetyin levyin. 17-tuumaiset takarenkaat, leveydeltään 335 mm, olivat suurimmat siihen asti tehdyt.


title: Cizeta-Moroder V16 T

text: Nykyään samanlaisen auton saa rakennetettua tilaustyönä Cizeta USA:lla huimaan $ 649 000 hintaan, avomalli maksaa $ 200 000 enemmän.


title: Cizeta-Moroder V16 T

text: Auton erikoisin osa oli edistyksellinen 6 litran moottori, joka suunniteltiin alusta asti 16-sylinteriseksi ja neliventtiilitekniikalla varustetuksi (yhteensä 64 venttiiliä). Rakenteen täydensi kahdeksan nokka-akselia ja jäähdytykseen tarvittiin kaksi sivuille asennettua jäähdytintä. Näillä ominaisuuksilla se tuotti 547 hv ja 542 Nm.


title: Orca 113

text: Orca 113 on Sveitsissä valmistettu superauto, jota myy liechtensteinilainen Orca Engineering Ltd. Autoa on valmistettu vain 198 kappaletta, joista puolet on C113-coupé-mallia ja puolet R113-roadster-mallia. Auton huippunopeus on jopa 410 km/h, joten se on yksi nopeimmista sarjavalmisteisista automalleista. Prototyyppi esiteltiin alun perin vuonna 2003 Geneven autonäyttelyssä ja ensimmäiset valmiit autot toimitettiin asiakkaille jo vuonna 2004. Auton runko on tehty alumiinista, magnesiumista sekä titaanista ja koripaneeleissa on käytetty hiilikuitua sekä kevlaria. Autoa valmistetaan 10–15 kappaleen vuosivauhdilla.


title: Orca 113

text: Moottorina on Audin V8-moottori tai Volvon viisisylinterinen turbomoottori.


title: Suomen Kaapelitehdas

text: Suomen Kaapelitehdas Osakeyhtiö oli suomalainen vuosina 1917–1966 olemassa ollut yritys, joka valmisti pääasiassa erilaisia sähkö-, lennätin- ja puhelinkaapeleita. Yhtiö fuusioitiin vuonna 1967 osaksi Nokia-konsernia.


title: Suomen Kaapelitehdas

text:
Yhtiön edeltäjä oli Arvid Wikströmin 1912 perustama "Suomen Punomatehdas Oy", jonka Ab Gottfr. Strömberg Oy osti vuonna 1916. Strömberg luovutti punomatehtaan vuonna 1917 uudelle perustetulle yhtiölle Suomen Kaapelitehdas Osakeyhtiölle, johon tuli Strömbergin lisäksi useita muita osakkaita. Strömbergin jouduttua taloudellisiin vaikeuksiin vuonna 1922 kaapelitehtaan enemmistöomistajaksi tuli Suomen Gummitehdas Osakeyhtiö, joka omisti ennestään Nokia Aktiebolag -yhtiön osake-enemmistön.
Kaapelitehtaan tehdasrakennus, nykyinen Merikortteli sijaitsi 1920-luvulla Helsingissä Pursimiehen-, Merimiehen- ja Telakkakatujen varrella. Uusi kaapelitehdas rakennettiin 1939–1944 Salmisaareen ja sitä laajennettiin vielä 1954. Vuonna 1961 avattiin uusi tehdas Pikkalaan Kirkkonummelle jonne tuotantoa alettiin siirtää Salmisaaresta.


title: Suomen Kaapelitehdas

text: Kaapelitehdas laajensi toimintaansa elektroniikan ja tietokoneiden alueille, kun yhtiön elektroniikkaosasto ja laskentakeskus perustettiin keväällä 1960. Yhtiön laskentakeskuksen ensimmäinen tietokone Elliott 803 otettiin käyttöön Salmisaaressa syksyllä 1960. Joulukuussa 1961 laskentakeskuksen pääkoneeksi tuli Siemens 2002. Kaapelitehdas edusti Suomessa Siemensin, ranskalaisen Bullin ja amerikkalaisen General Electricin tietokoneita ja reikäkorttikoneita. Tietokoneosasto erotettiin omaksi yksikökseen 1963. Vuonna 1967 tapahtuneen fuusion jälkeen kaapelitehtaan elektroniikka- ja tietokoneosastoista muodostettiin yksi Nokian neljästä teollisuusryhmästä, joka sai nimekseen "Nokia Elektroniikka".


title: Suomen Kaapelitehdas

text: Vuonna 1957 perustettiin Salmisaareen kondensaattoreita valmistanut yksikkö. Tästä yksiköstä kehittyi sitten Nokian kondensaattoritehdas ja nykyisin se toimii nimellä Grid Solutions Oy.


title: Suomen Kaapelitehdas

text: Nokia jatkoi kaapelituotantoa vuoden 1967 fuusion jälkeen "Nokia Kaapeli" -teollisuusryhmässä. Vuonna 1997 nimeksi muuttui "NK Cables", jonka toimintaa jatkoivat "Draka Comteq Finland Oy", "Draka NK Cables Oy" ja "Draka Fibre Finland Oy". Lokakuussa 2012 yhtiöt fuusioituivat Prysmian-yhtiöiden kanssa muodostaen Prysmian Finland Oy:n.


title: Vector M12

text: Vector M12 on Vector Aeromotive Corporationin suunnittelema superauto. Se on ensimmäinen Vector-malli, joka valmistettiin sen jälkeen, kun Megatech osti Vectorin Jerry Wiegertiltä. Autoa valmistettiin vain 17 kappaletta.


title: Vector M12

text: Auto perustuu aikaisempaan Vector WX-3 -malliin, joka kuitenkin jäi prototyyppiasteelle Vectorin siirtyessä Megatechin omistukseen. Moottorina on Lamborghinin V12-moottori, jonka takia kori jouduttiin suunnittelemaan kokonaan uudelleen (WX-3 oli suunniteltu käyttämään V8-moottoria).


title: Vector M12

text: M12:n valmistus lopetettiin vuonna 1999, kun yhtiöllä ei enää ollut rahaa maksaa Lamborghinille moottoreista.


title: Vector W8

text: Vector W8 on Vector Supercarsin valmistama urheiluauto, jonka on suunnitellut Gerald Wiegert. Mallia valmistettiin vain 21 kappaletta, joista 17 meni myyntiin ja 4 on prototyyppejä. Auton myyntihinta oli aluksi jopa  455 000 Yhdysvaltain dollaria, mutta nykyään niitä saa käytettynä alle puoleen hintaan.


title: Vector W8

text: W8 perustui yhtiön aiempaan prototyyppiin W2:seen.


title: Vector W8

text: Auton moottorina on Chevroletin pikkulohko V8:sta kehitetty moottori, johon on kytketty kolmivaihteinen automaattivaihteisto. Autossa on kaksi turboahdinta.


title: Blanche Bingley

text: Blanche Bingley myöhemmin Blanche Hillyard (3. marraskuuta, 1863 Greenford, Ealing – 6. elokuuta 1946 Lontoo) oli englantilainen tennispelaaja.


title: Blanche Bingley

text: Bingley kuului ”Ealing Lawn Tennis & Archery Clubiin”. Vuonna 1884 hän oli mukana kaikkien aikojen ensimmäisessä Wimbledonin naisten turnauksessa ja kaappasi siellä kaksi vuotta myöhemmin ensimmäisen kuudesta kaksinpelimestaruudestaan. Bingley oli seitsemän kertaa turnauksen loppuottelussa häviävänä osapuolena, ja hänen kolmetoista finaaliesiintymistään on edelleen (2007) Wimbledonin ennätys. Samoin on neljäntoista vuoden aikaväli hänen ensimmäisen ja viimeisen turnausvoittonsa välillä.


title: Blanche Bingley

text: Blanche Bingley avioitui uransa aikana, joten pöytäkirjoissa hänen tuloksiaan on myös nimillä "Blanche Hillyard" tai "Blanche Bingley Hillyard". Hän pääsi vielä 37-vuotiaana Wimbledonin loppuotteluun ja jatkoi kilpauraansa 48-vuotiaaksi. Viimeisen kerran hän kilpaili Wimbledonissa 1912.


title: BMW X5 (E53)

text: BMW X5 E53 esiteltiin Frankfurtin autonäyttelyssä vuonna 1999. Ensimmäisen sukupolven mallin valmistus alkoi syyskuussa 1999. Ajoneuvon myynnin 100 000 kappaleen raja rikkoutui elokuussa 2001 ja 500 000 myydyn ajoneuvon raja ylittyi kesäkuussa 2005. Kaikkiaan autoa valmistettiin 616 867 kappaletta. Pelkästään Yhdysvalloissa autoa on myyty yli 240 000 kappaletta. Viimeinen kappale valmistui Spartanburgin tehtaalla, South Carolinassa syyskuussa 2006.


title: BMW X5 (E53)

text: Vuonna 2004 mallille tehtiin kasvojenkohotus. Sen yhteydessä uusittiin muun muassa etuvalaisimet ja nelivetotekniikka. Lisäksi moottorimalliston tehoja kasvatettiin.


title: BMW X5 (E53)

text:
Alkuperäiset moottorivaihtoehdot olivat 4,4-litrainen V8 ja 3,0-litrainen diesel. Vuonna 2002 esiteltiin myös 4,6-litrainen V8. Vuonna 2004 mallille tehtiin facelift, jonka myötä moottorien tehot kasvoivat ja uudeksi vaihtoehdoksi tuli 4,8-litrainen V8.
BMW M (408KW 555HV)


title: BMW X5

text: BMW X5 on BMW:n vuodesta 1999 lähtien valmistama katumaasturi.


title: BMW X5 (E70)

text: BMW X5 E70 on BMW:n valmistama automalli, joka esiteltiin elokuussa 2006. Virallinen ensiesittely tapahtui Los Angelesin autonäyttelyssä joulukuun alussa. Euroopassa auto tuli markkinoille alkukeväästä ja Suomeen huhtikuussa 2007.


title: BMW X5 (E70)

text: Auto on hieman edellistä mallia pidempi ja tarjoaa ensimmäistä kertaa mahdollisuuden myös kolmanteen penkkiriviin. Suuremmilla mitoilla on pyritty ennen kaikkea suurempiin sisätiloihin. X5 on myös luokassaan ensimmäinen auto, jossa on niin sanotut runflat-renkaat. Näillä neljännen sukupolven runflat-renkailla voi tyhjentymisen jälkeen ajaa vielä noin 150 kilometriä enimmillään 80 km/h nopeudella, vaikka auto olisi täyteen lastattu. Normaalivarusteisena X5:ssä on 18-tuumaiset vanteet. Varustelistalta löytyy myös rengaspaineiden tarkkailujärjestelmä.


title: BMW X5 (E70)

text: Testeissä X5 on osoittautunut erittäin maastokelpoiseksi, esimerkiksi kiihdytys alustalta, jossa toisen puolen renkaat ovat peilijäällä ja toisen puolen renkaat kuivalla asfaltilla sujuu ongelmitta. Mallissa on myös kokonaan uusi kuusiportainenportainen Steptronic-automaattivaihteisto ja edelleen kehitetty BMW:n xDrive-neliveto. Normaalitilanteessa xDrive jakaa voiman etu- ja taka-akselille suhteessa 40/60. Elektronisella monilevykytkimellä voiman jakosuhdetta voidaan tarvittaessa muuttaa.


title: BMW X5 (E70)

text: Auton valmistus tapahtuu edellisen sukupolven tapaan Etelä-Carolinassa, Spartanburgissa.


title: BMW X5 (E70)

text: Euroopassa moottorivaihtoehtoja on neljä: 3,0-litrainen rivikuutonen, 4,8-litrainen V8 sekä kolmannen sukupolven Common rail -tekniikkaa käyttävä alumiininen 3,0-litrainen diesel. Yhdysvalloissa ei dieseliä ole ainakaan alkuun saatavilla. Vaikka molempien bensiinimoottorien teholukemat ovat kasvaneet, ne ovat polttoainetaloudeltaan aikaisempia versioitaan parempia. Esimerkiksi V8:n maksimiteho on 11 % suurempi, mutta keskimääräinen kulutus 5 % pienempi. 3-litraisessa teho on kasvanut 18 %:lla, mutta kulutus laskenut 14 %:lla. Polttoaineensyöttönä on ME 9.2.2 -suihkutus.


title: BMW X5 (E70)

text: Suuremmilla ulkomitoilla on saatu myös sisätiloja aiempaa avarammiksi. Jalkatila on takapenkillä kymmenen senttimetriä aikaisempaa pidempi. Kolmannelle penkkiriville (kaksi istuinta) ei kuitenkaan mahdu kovin mukavasti normaalipituista ihmistä. Vaikka auto on edeltäjäänsä isompi, on kokonaispaino pysynyt kutakuinkin ennallaan. Keveyden lisäksi kori on noin 15 prosenttia aikaisempaa jäykempi.


title: Porsche Cayenne

text: Porsche Cayenne on Porschen iso SUV-maastoauto, joka tuli markkinoille talvella 2002. Se on urheiluautojen valmistajana tunnetun Porschen historian ensimmäinen tämäntyyppinen auto.


title: Porsche Cayenne

text:
Alkuperäinen Cayenne on kehitetty yhteistyössä Volkswagenin kanssa ja se esiteltiin Pariisin autonäyttelyssä syksyllä 2002. Samaan aikaan esiteltiin myös VW Touareg, jossa käytetään paljon samoja osia. Molemmat mm. käyttävät samaa Volkswagenin E-pohjalevyä. Cayenne pyrkii kuitenkin olemaan imagoltaan urheilullisempi ja Touareg käytännöllisempi. Myös Audi Q7:ssä käytetään tähän perustuvaa alustaa. Cayennessa ja Touaregissa käytetään myös paljon samaa tekniikkaa, kuten vaihteisto, voimansiirto, tuulilasi, ovet jne. Moottoreina käytetään kuitenkin pääasiassa merkkien omia voimanlähteitä. Cayennen 3,2-litrainen V6-versio esiteltiin Frankfurtissa vuonna 2003. Se perustuu Volkswagenin moottoriin, mutta Porsche on kuitenkin tehnyt siihen muutoksia. Cayennen korit valmistetaan Slovakian Bratislavassa samassa tehtaassa Touaregin kanssa. Pääosa moottoreista kootaan Saksassa, Stuttgart-Zuffenhausenissa ja autojen lopullinen kokoonpano tapahtuu myös Saksassa, Leipzigin tehtaalla.
Alkuun Cayennen myyntiluvut olivat odotettuja. Muutaman vuoden jälkeen tavoitteista kuitenkin alettiin jäädä ja mallia myytiin vuosien 2005 ja 2006 aikana vain 34 000 kappaletta. Tämä oli selvästi liian pieni luku ja etenkin Yhdysvalloissa myyntimäärät romahtivat. Porsche pyrkii nostamaan luvut ennalleen keväällä 2007 esitellyn toisen sukupolven mallin myötä. Ensimmäisen sukupolven Cayennea valmistettiin vajaassa neljässä vuodessa yhteensä 150 371 kappaletta.


title: Porsche Cayenne

text: Neljä vuotta alkuperäisen mallin esittelyn jälkeen, esiteltiin joulukuussa 2006 uudistettu Cayenne. Uusi malli tulee jälleenmyyjille helmikuussa 2007. Mallin valmistus aloitettiin Leipzigissa joulukuun 2006 lopulla. Aluksi tuotantotahti on hieman normaalia pienempi, mutta helmikuuhun mennessä se nostetaan 180 autoon päivässä. Ensimmäisen sukupolven tapaan autojen korit valmistetaan Slovakian Bratislavassa ja suurin osa moottoreista kootaan Saksassa, Stuttgart-Zufferhausenissa. Lopullinen kokoonpano tapahtuu Leipzigin tehtaalla.


title: Porsche Cayenne

text: Auton keula sai uudet muodot uusine ajovaloineen ja ilmanottoaukkoineen. Myös taakse tuli aiempaa suuremmat takavalot. Auton ilmanvastuskerroin pieneni 0,35:een. Moottorivalikoima uudistui ja uusien DFI-moottorien tehot sekä iskutilavuudet kasvoivat, polttoainetalouden parantuessa noin 8 prosentilla (maantiellä jopa 15 prosenttia). Moottoreissa käytetään suoraa polttoaineen ruiskutusta (DFI) ja V8-mallissa on uutena ominaisuutena Porsche VarioCam Plus -nimellä tunnettu muuttuva venttiilienajoitusjärjestelmä. Kaikkien mallien voimansiirrossa on aikaisempaan tapaan Porsche Traction Management -järjestelmä, joka perusasennossaan jakaa voiman etu- ja taka-akselille 38/62-suhteessa. Äärimmillään monilevykytkin kuitenkin siirtää kaiken voiman jommallekummalle akselille. Cayenne Turbon vakiovarustukseen kuuluu Porsche Active Suspension Management -nimellä kulkeva ilmajousitus. Lisävarustelistalta voi lisäksi valita PDCC-systeemin (Porsche Dynamic Chassis Control). Vaihteistona Cayenne ja Cayenne S -malleissa on vakiovarusteena 6-portainen manuaali. Turbo-mallissa on 6-portainen Tiptronic S -automaattivaihteisto. Automaatti löytyy lisävarustelistalta edullisemmissa malleissa.


title: Porsche Cayenne

text: Cayennessa käytetty V8-moottori oli Porschen ensimmäinen V8-moottori sitten vuoden 1995, kun Porsche 928 -mallin valmistus lopetettiin. Ensimmäisen sukupolven V6-moottorissa sylinterikulma on 15 astetta, mutta toisen sukupolven mallissa se on pienennetty 10,6:een. Molempien sukupolvien Turbo-mallin V8-moottorissa käytetään kahta turboahdinta.


title: Porsche Cayenne

text: manuaalivaihteisto/automaatti.


title: Porsche Boxster 987

text: Porsche Boxster 987 on keskimoottorinen roadster-tyyppinen urheiluauto, joka esiteltiin vuonna 2004 Pariisin autonäyttelyssä uuden Porsche 997 -mallin kanssa. Uusi malli tuli myyntiin vuonna 2005.


title: Porsche Boxster 987

text: Auton ulkonäkö muistuttaa hyvin paljon edellistä sukupolvea, mutta ajovalot on muotoiltu pyöreämmiksi kuten 911-mallissakin. Auton sivussa olevat ilmanottoreiät on muotoiltu uudelleen ja autoa on muutenkin muotoiltu samanlaiseksi, kuin sen coupé-malli, Porsche Cayman.


title: Porsche Boxster 987

text: Mallivuoden 2007 autojen valmistus aloitettiin elokuun alussa 2006. Tällöin 2,7-litraisen moottorin huipputeho nousi 5 hv ja Boxster S:n moottorin iskutilavuus kasvoi 3,4-litraan.


title: Porsche Boxster 987

text: Autosta odotellaan uudistettua versiota vuonna 2008. Tällöin siihen tulee mm. uusi etupuskuri, suuremmat ilmanottoaukot ja LED-malliset ajovalot. Samanlaisia muutoksia odotetaan myös takaosaan.


title: Porsche Boxster

text: Porsche Boxster on Porschen keskimoottorinen takavetoinen roadster-tyyppinen urheiluauto, jota on valmistettu myös Suomessa Uudenkaupungin autotehtaalla. Boxster on Porschen halvin ja pienin automalli. Nimi Boxster on yhdistelmä sanoista boxer, joka on autossa käytetty moottorityyppi, ja roadster, joka on kyseisen auton korityyppi.


title: Porsche Boxster

text: Alkuaan Boxsteria oli tarkoitus valmistaa noin 15 000 kappaleen vuosivauhdilla. Menestys on kuitenkin ollut odotettua suurempaa ja vuosituotanto vuosina 2005–2006 (mukaan lukien Porsche Cayman) on ollut noin 28 000 kappaletta. Mallin tärkein markkina-alue on Yhdysvallat, jossa noin 40 % autoista myydään. Valmetin autotehtailla valmistui 200 000. Boxster marraskuussa 2006. Nykyään Boxsteria valmistetaan Uudenkaupungin lisäksi Saksassa Zuffenhausenissa. Uudenkaupungin autotehtaan viimeiset Porschet valmistuvat vuonna 2011, jonka jälkeen sekä Boxsterin että Caymanin tuotanto siirtyy Itävaltaan.


title: Porsche Boxster

text: Ensimmäisen sukupolven Boxster esiteltiin vuonna 1996. Ensimmäiset valmistuneet autot ovat vuosimallia 1997. Auton valmistus tapahtui Stuttgartissa, aikaisemmin Porsche 928 -mallia valmistaneella tehtaalla. Moottorit ovat 6-sylinterisiä boxereita ja tilavuudeltaan 2,5–3,2 litraa. Malliston tehokkain versio on 258 -hevosvoimainen 3.2 S.


title: Porsche Boxster

text: Toisen sukupolven mallin ensiesittely tapahtui Pariisin autonäyttelyssä vuonna 2004. Myyntiin malli tuli seuraavana vuonna. Ulkonäöltään auto muistuttaa edellistä sukupolvea, mutta mm. ajovalot on muotoiltu samaan aikaan esitellyn 911-mallin mukaisesti pyöreämmäksi. Boxer-moottorien iskutilavuus on kasvanut hieman, valikoima vaihtelee 2,7 ja 3,4 litran välillä. Autosta odotellaan uudistettua versiota vuonna 2009. Tällöin siihen tulee mm. uusi etupuskuri, suuremmat ilmanottoaukot ja LED-ajovalot. Samanlaisia muutoksia odotetaan myös takaosaan.


title: Porsche Boxster 986

text: Porsche Boxster on keskimoottorinen, roadster-tyyppinen urheiluauto, joka esiteltiin vuonna 1996. Boxster on Porschen edullisin ja pienin automalli. Mallinimi tulee sanoista "Boxer" (viitaten bokserimoottoriin) ja "Roadster".


title: Porsche Boxster 986

text: Ensimmäisen sukupolven Boxsterin on muotoillut Style Porsche -osaston johtaja Harm Lagaay. Muotoilussa käytettiin lähtökohtana perinteisiä linjoja, joista aiemmissa malleissa oli jonkin verran jo poikettu.


title: Porsche Boxster 986

text: Auton valmistus aloitettiin vuonna 1996 Stuttgartissa entisellä Porsche 928 -tehtaalla. Myös Valmetin autotehdas Uudessakaupungissa valmisti Boxstereita. Ensimmäisen sukupolven Boxster oli Porschen myydyin malli ennen Porsche Cayenne -maasturin myyntiintuloa.


title: Jeeves

text: Reginald Jeeves on englantilaisen kirjailijan P. G. Wodehousen luoma kuvitteellinen hahmo. Jeeves on Bertie Woosterin herrasmiespalvelija, joka älykkyydellään ratkoo isäntänsä tai tämän ystävien ongelmia. Jeeves on varsinaisesti palvelija, joskin hän tarvittaessa pystyy hoitamaan myös hovimestarin, kokin, baarimikon tai ”juoksupojan” virkaa.


title: Jeeves

text: Wodehouse nimesi hahmon englantilaisen kriketinpelaajan Percy Jeevesin (1888–1916) mukaan.